open-index/open-wikipedia-markdown huggingface dataset:
ക്രിമിനോളജി

സാമൂഹ്യശാസ്ത്രത്തിൽ നിന്നും വളർന്ന ഒരു വിശേഷ ശാസ്ത്ര ശാഖയാണ് **ക്രിമിനോളജി**. വ്യക്തിയിലും സമൂഹത്തിലുമുള്ള കുറ്റകൃത്യസ്വഭാവവിശേഷങ്ങളും കാരണങ്ങളും  ക്രിമിനോളജി പഠനവിഷയമാക്കുന്നു. കുറ്റകൃത്യങ്ങൾക്ക് മീതെയുള്ള നിയന്ത്രണവ്യവസ്ഥയെക്കുറിച്ച് മനസ്സിലാക്കാൻ ശ്രമിക്കുന്നു. ക്രിമിനോളജിക്ക് അതുകൊണ്ട് തന്നെ സമൂഹശാസ്ത്രം, മനഃശാസ്ത്രം, സാമൂഹികനരവംശശാസ്ത്രം, നിയമം, മനോരോഗചികിത്സ എന്നിവയോടൊക്കെ ബന്ധമുണ്ട്. ഈ സാമൂഹിക-വൈദ്യശാസ്ത്ര ശാഖകളോടും നിയമവുമായി ബന്ധപ്പെട്ട വൈദ്യശാസ്ത്രവുമായും കൂട്ടുചേർന്നാണ് ക്രിമിനോളജി വളർന്നത്. 1885ൽ ഇറ്റലിക്കാരനായ **റഫാലെ ഗരോഫലോ** ആണ് ക്രിമിനോളജി എന്ന വാക്ക് ആദ്യമായി പ്രയോഗിച്ചത്. പിന്നീട് പ്രത്യേക ശാസ്ത്രശാഖയായി വളർന്ന ക്രിമിനോളജി കുറ്റകൃത്യങ്ങളുടെ രൂപങ്ങളും രീതികളും  കാരണങ്ങളും വിശകലനം ചെയ്ത് സിദ്ധാന്തങ്ങൾക്ക് രൂപം നൽകിയിട്ടുണ്ട്. കുറ്റകൃത്യങ്ങൾ കുറയ്ക്കാനുള്ള സാമൂഹിക നിയന്ത്രണ സംവിധാനങ്ങളെക്കുറിച്ചും ക്രിമിനോളജി പഠിക്കുന്നുണ്ട്. ക്രിമിനോളജിയിൽ ശാസ്ത്രീയമായി പ്രവർത്തിക്കുന്നവരെ ക്രിമിനോളജിസ്റ്റ് എന്നുപറയുന്നു.
## കുറ്റകൃത്യങ്ങളെക്കുറിച്ചുള്ള സിദ്ധാന്തങ്ങൾ
## കുറ്റകൃത്യങ്ങളുടെ വർഗ്ഗീകരണം
## 

## അവലംബം
# * വിക്കിപ്പീഡിയ വെബ്സൈറ്റ്
വർഗ്ഗം:സാമൂഹ്യശാസ്ത്രം
വർഗ്ഗം:ക്രമസമാധാനം
ഇക്കോലൊക്കേഷൻ

ഉയർന്ന ആവൃത്തിയിൽ ശബ്ദം പുറപ്പെടുവിച്ച് അതിന്റെ പ്രതിധ്വനി സ്വീകരിച്ച് ഏതിൽ തട്ടിയാണ് ശബ്ദം വരുന്നതെന്നും അതിലേയ്ക്കുള്ള ദൂരവും മറ്റും മനസ്സിലാക്കി പ്രതികരിക്കലാണ്  **ഇക്കോലൊക്കേഷൻ**. കപ്പൽ യാത്രയിലും മറ്റും ഉപയോഗിക്കുന്ന സോണാർ എന്ന സാങ്കേതിക വിദ്യയുടെ ജൈവപതിപ്പാണിത്. അൾട്രാസൗണ്ട് സ്കാനിംഗിന്റെയും തത്ത്വം ഇതുതന്നെയാണ്.

ഇക്കോലൊക്കേഷൻ എന്ന പദം കൊണ്ട് വിവക്ഷിക്കാവുന്ന ആശയങ്ങൾ ഇവയാണ്.
:# * ശബ്ദാധിഷ്ഠിതസ്ഥാനനിർണ്ണയം
:# * ജന്തുക്കളിലെ പ്രതിധ്വനിയധിഷ്ഠിത സ്ഥാനനിർണ്ണയം
:# * മനുഷ്യനിലെ പ്രതിധ്വനിയധിഷ്ഠിത സ്ഥാനനിർണ്ണയം
:# * സോണാർ പ്രവർത്തനതത്വം
:# * ഇക്കോസൗണ്ടിംഗ്
:# * അൾട്രാസൗണ്ട് സോണോഗ്രാഫി
## ഇക്കോലൊക്കേഷൻ കഴിവുള്ള ജീവികൾ
* ഡോൾഫിൻ
* വവ്വാൽ
## അവലംബം

വർഗ്ഗം:ശബ്ദശാസ്ത്രം
രാം ഠാകുർ

ഹിന്ദുസന്യാസിയും ആദ്ധ്യാത്മിക ഗുരുവുമാണ് **ശ്രീ ശ്രീ രാം ഠാകുർ**(1860 -1949). ബംഗ്ലാദേശിലെ ഫരിദ്പുർ ജില്ലയിലെ ദിങ്ങമാനിക് എന്ന സ്ഥലത്തു ജനിച്ചു .
രാംമാധവ് ചക്രവർത്തി - കമല ദേവി ദമ്പതികളുടെ മൂന്നാമത്തെ മകനാണ് രാം ഠാക്കൂർ. വളരെ ചെറുപ്രായത്തിൽ തന്നെ ഈശ്വര വിശ്വാസിയായിരുന്നു അദ്ദേഹം. എട്ടു വയസിനു ശേഷം ആദ്ധ്യാത്മിക മാർഗ്ഗം അദ്ദേഹം തിരഞ്ഞെടുത്തു . ആസാമിനടുത്തുള്ള കാമാക്ഷ്യ ആശ്രമത്തിൽവച്ചു തന്റെ ആദ്ധ്യാത്മിക ഗുരുവിനെ അദ്ദേഹം കണ്ടെത്തി.

ആശ്രമത്തിലെ കുറച്ചുകാലത്തെ ജീവിതത്തിനു ശേഷം അദ്ദേഹം വീണ്ടും ഫരിദ്പുരിലേക്ക് മടങ്ങി എത്തി.ഈ കാലഘട്ടത്തിൽ ഹിമാലയത്തിലെ വിവിധ സ്ഥലങ്ങൾ അദ്ദേഹം സന്ദർശിച്ചു കഴിഞ്ഞിരുന്നു. അതിനുശേഷം അദ്ദേഹം കൊൽകത്തയിൽ എത്തി. 1903ൽ ശ്രീ ശ്രീ രാം ഠാകുറിന്റെ അമ്മ അന്തരിച്ചു.

1949ൽ ബംഗ്ലാദേശിലെ നഖൊലി ജില്ലയിൽ സമാധിയായി.

## അവലംബം

## പുറത്തേക്കുള്ള കണ്ണികൾ
*http://www.srisriramthakur.org/

വർഗ്ഗം:ഹൈന്ദവാചാര്യന്മാർ
വർഗ്ഗം:ഹിന്ദുമതം - അപൂർണ്ണലേഖനങ്ങൾ
വർഗ്ഗം:1860-ൽ ജനിച്ചവർ
കൈസർ

**കൈസർ** എന്നത് യൂറോപ്പിൽ ചില ചക്രവർത്തിമാർ ഉപയോഗിച്ചിരുന്ന ഒരു പദവി ആണ്. റോമൻ റിപ്പബ്ലിക്ക് വാണ ഏകാധിപതിയായ ഗായുസ് യൂലിയുസ് കൈസരുടെ കോഞ്നോമെനിൽ നിന്നാണ് ഈ പദം ഉദ്ഭവിച്ചത്. ആദ്യം വിളിപ്പേർ ആയി ഉപയോഗിച്ചിരുന്ന ഈ പദം പിന്നീട് ഒരു കുടുംബനാമമായും, എ.ഡി. 69നു ശേഷം ചക്രവർത്തിയുടെ പദവിയുടെ പേർ ആയും മാറി.

## പദത്തിന്റെ ഉദ്ഭവം
എ.ഡി. 300ന് മുമ്പെ ജനിച്ച **നുമെരിയുസ് യൂലിയുസ് കൈസർ** ആണ് ഈ പേരാൽ ആദ്യമായി അറിയപ്പെട്ടിരുന്നത് എന്ന് പണ്ഡിതന്മാർ കരുതുന്നു. ലത്തീൻ ഭാഷയിൽ *മുടിയുള്ളത്* എന്നർഥം വരുന്ന *കൈസർ* എന്ന പദത്തിൽ നിന്നാണ് ഇദ്ദേഹത്തിന് ഈ പേർ ലഭിച്ചത്. റോമൻ ഏകാധിപതിയായ ഗായുസിന്റെ പൂർവികനായിരുന്നു നുമെരിയുസ്. അങ്ങനെ ഗായുസിന് *കൈസർ* എന്ന പേർ ലഭിച്ചു.

ഗായുസ് യൂലിയുസ്, തന്റെ വിൽപ്പത്രത്തിൽ, തന്റെ സഹോദരിയുടെ കൊച്ചുമകനായ ഗായുസ് ഒക്ടേവിയസിനെ മകനും അനന്തരവകാശിയും ആയി ദത്തെടുത്തു. അതിനാൽ ഗായുസ് ഒക്ടേവിയസ്, റോമൻ നാമസമ്പ്രദായം അനുസരിച്ച്, ഗായുസ് യൂലിയുസ് കൈസർ ഒക്ടേവിയനസ് എന്ന് അറിയപ്പെട്ടു.

## ഏക ചക്രവർത്തി
വ്യക്തിപരവും രാഷ്ട്രീയവുമായ കാരണങ്ങളാൽ ഒക്ടേവിയനസ് തനിക്ക് കൈസറോടുള്ള ബന്ധത്തിനു ഊന്നൽ കൊടുക്കുവാൻ തീരുമാനിച്ചു. ഇതിനുവേണ്ടി അദ്ദേഹം സ്വയം "ഇംപെരറ്റർ കൈസർ" എന്നു വിളിച്ചു. ഈ പേരിനോടു റോമൻ സെനറ്റ് *ബഹുമാനിക്കപ്പെട്ട* എന്നർഥം വരുന്ന *ഔഗുസ്റ്റുസ്* എന്ന പദം ചേർത്തു. അദ്ദേഹത്തിന്റെ ദത്തെടുത്ത പുത്രൻ തിബെരിയസും "കൈസർ" എന്നറിയപ്പെടുവാൻ ഇടയായി; തിബെരിയസ് ക്ലൗദിയസ് നീറോയെ എ.ഡി. 4, ജൂൺ 6നു ഔഗുസ്റ്റുസ് കൈസർ ദത്തെടുത്തപ്പോൾ അദ്ദേഹത്തിന്റെ പേർ തിബെരിയസ് യൂലിയുസ് കൈസർ എന്നു മാറ്റി. ഇത് ഒരു പ്രമാണമായി മാറി: ചക്രവർത്തി തന്റെ അനന്തരവകാശിയെ തിരഞ്ഞെടുത്തിട്ട്, അദ്ദേഹത്തെ ദത്തെടുക്കുകയും അദ്ദേഹത്തിന് "കൈസർ" എന്ന പേർ കൊടുക്കുകയും ചെയ്യുന്നത് ഒരു ആചാരമായി.

## ഒട്ടോമൻ സാമ്രാജ്യം
1453ൽ ഒട്ടോമൻ സാമ്രാജ്യം കിഴക്കൻ റോമാസാമ്രാജ്യത്തെ കീഴടക്കി, കുസ്തന്തിനിയ(കോൺസ്റ്റാന്റിനോപ്പിൾ) പിടിച്ചെടുത്തു. ഒട്ടോമൻ സുൽത്താൻ മുഹമ്മദ് രണ്ടാമൻ(മുഹമ്മദ് അൽ ഫാത്തിഹ്) "റോമാ സാമ്രാജ്യത്തിന്റെ കൈസർ" എന്ന പദവി സ്വീകരിച്ചു. ഒട്ടോമൻ സാമ്രാജ്യത്തെ റോമാ സാമ്രാജ്യത്തിന്റെ തുടർച്ചയായി പ്രഖ്യാപിച്ചു. കൈസറുടെ പദവിയുടെ അധികാരത്താൽ മുഹമ്മദ് സുൽത്താൻ കുസ്തന്തിനോപൊലിസ് പാപ്പാസനത്തെ പുനഃസ്ഥാപിച്ചു.

## മറ്റു ഉപയോഗങ്ങൾ
കൈസർ എന്ന വാക്ക് പല ഭാഷകളിലും "ചക്രവർത്തി" എന്നോ "ചക്രവർത്തിനി" എന്നോ അർഥം വച്ചു ഉപയോഗിക്കുന്നു. ജർമ്മൻ ഭാഷയിലെ "കൈസർ", റഷ്യൻ ഭാഷയിലെ "സാർ" (tsar, czar), പേർഷ്യൻ ഭാഷയിലെ "ഘൈസർ", ഉർദു ഭാഷയിലെ "ഖൈസർ" എന്നിവ ഇങ്ങനെയാണ് ഉദ്ഭവിച്ചത്. മുഗൾ സാമ്രാജ്യം അധഃപതിച്ചശേഷം "ഇന്ത്യയുടെ ചക്രവർത്തി" എന്ന പദവി സ്വീകരിച്ച ബ്രിട്ടീഷ് രാജാക്കന്മാർ "കൈസർ-ഇ-ഹിന്ദ്" എന്നറിയപ്പെട്ടിരുന്നു.
## അവലംബം

വർഗ്ഗം:റോമൻ ചക്രവർത്തിമാർ
താപഗതികസന്തുലിതാവസ്ഥ

താപഗതികവിജ്ഞാനീയത്തിൽ, ഒരു താപഗതികവ്യൂഹം താപസന്തുലിതാവസ്ഥ(),യാന്ത്രികസന്തുലിതാവസ്ഥ(),വികിരണസന്തുലിതാവസ്ഥ(),രാസസന്തുലിതാവസ്ഥ() എന്നീ നാലു നിബന്ധനകളും അനുസരിക്കുന്ന അവസ്ഥയിൽ ആയിരിക്കുമ്പോൾ അതിനെ **താപഗതികസന്തുലിതാവസ്ഥ**()എന്നു പറയുന്നു.

അത്തരമൊരവസ്ഥയിൽ ആ വ്യൂഹത്തിനുള്ളിൽ
#ദ്രവ്യനീക്കങ്ങളുടെ ആകെത്തുകയും ഊർജ്ജവിക്രയങ്ങളുടെ ആകെത്തുകയും പൂജ്യമായിരിക്കും.
#വ്യൂഹത്തിനുള്ളിലെ പദാർത്ഥങ്ങൾ ഖരം, ദ്രാവകം, വാതകം എന്നീ അവസ്ഥകളിൽ നിന്നും പരസ്പരം മാറുകയില്ല.
#എല്ലാ രാസബലങ്ങളും പരസ്പരം തുലനം ചെയ്തിരിക്കും.
#എല്ലാ ഭൗതികബലങ്ങളും പരസ്പരം തുലനം ചെയ്തിരിക്കും.

ഇത്തരം ഒരു വ്യൂഹത്തിൽ, ബാഹ്യമായ മറ്റേതെങ്കിലും വ്യൂഹങ്ങളിൽ നിന്നും ഒറ്റപ്പെട്ടിരിക്കുമ്പോൾ, യാതൊരു വിധത്തിലുള്ള മാറ്റങ്ങളും സംഭവിക്കുന്നില്ല.

ദൃശ്യപ്രപഞ്ചത്തിലെ എല്ലാ ഘടകങ്ങളും ചേർത്ത് ഒരൊറ്റ താപഗതികവ്യൂഹമായി പരിഗണിക്കാൻ പറ്റും. എന്നാൽ, അതിനുള്ളിലെത്തന്നെ ഉപവ്യൂഹങ്ങളായി ചെറിയ താപഗതികവ്യൂഹങ്ങളും സങ്കൽപ്പിക്കാം. ഇത്തരത്തിൽ വിഭജിച്ച്, ആത്യന്തികമായി അതീവം ലഘുവായ ഘടനയുള്ള വ്യൂഹങ്ങളാക്കി മാറ്റിയാണു് അവയുടെ സന്തുലിതാവസ്ഥകൾ തീർച്ചപ്പെടുത്താൻ സാധിക്കുക. വിവിധ എഞ്ചിനീയറിങ്ങ് ശാഖകളിൽ, പ്രത്യേകിച്ച് യന്ത്രസാങ്കേതികവിജ്ഞാനീയത്തിൽ ഈ രീതി അത്യന്തം പ്രയോജനപ്രദമാണു്.

പൂർണ്ണസന്തുലിതാവസ്ഥയിലുള്ള ഒരു താപഗതികവ്യൂഹത്തിൽ, നിശ്ചിതമായ നിബന്ധനകൾക്കുള്ളിൽ,  ഹെൽമ്ഹോൾട്സ് സ്വതന്ത്രോർജ്ജം() എന്നറിയപ്പെടുന്ന A പൊട്ടൻഷ്യലോ  ഗിബ്ബ്സ് സ്വതന്ത്രോർജ്ജം() എന്നറിയപ്പെടുന്ന G പൊട്ടൻഷ്യലോ ഏറ്റവും കുറവായിരിക്കും. മറ്റൊരു വിധത്തിൽ പറഞ്ഞാൽ, നിശ്ചിത താപമർദ്ദ അവസ്ഥകളിൽ, ഇത്തരം വ്യൂഹങ്ങളിൽ, എൻട്രോപ്പി പരമാവധി അധികമായിരിക്കും.

## അവലംബം
ബാഷ്പമർദ്ദം

സന്തുലിതാവസ്ഥയിലുള്ളതും അടഞ്ഞതുമായ ഒരു താപഗതികവ്യൂഹത്തിൽ(thermodynamic system) നിശ്ചിത ഊഷ്മാവിൽ ഒരു ബാഷ്പം അതിന്റെ ഖര-ദ്രാവക അവസ്ഥാഭേദങ്ങളിൽ ഏൽപ്പിക്കുന്ന മർദ്ദമാണു് ആ പദാർത്ഥത്തിന്റെ **ബാഷ്പമർദ്ദം** (Vapor pressure).
രാജാമണി

മലയാള ചലച്ചിത്ര രംഗത്തെ ഒരു സംഗീത സംവിധായകനായിരുന്നു **രാജാമണി** (1956 മേയ് 21 - 2016 ഫെബ്രുവരി 14). മലയാളം ഉൾപ്പെടെ  പത്തു ഭാഷകളിൽ സംഗീത സംവിധാനം നിർവ്വഹിച്ച ഇദ്ദേഹം 700-ൽപ്പരം ചിത്രങ്ങളുടെ പശ്ചാത്തല സംഗീതം ഒരുക്കിയിട്ടുണ്ട്. 1997-ൽ *[[ആറാം തമ്പുരാൻ]]* എന്ന ചിത്രത്തിന്റെ പശ്ചാത്തല സംഗീതത്തിന് കേരള സംസ്ഥാന ചലച്ചിത്ര പുരസ്കാരം ലഭിച്ചു. *ഇൻ ദ നെയിം ഓഫ് ബുദ്ധ* എന്ന ഇംഗ്ലീഷ് ചലച്ചിത്രത്തിന്റെ പശ്ചാത്തല സംഗീതത്തിന് മൂന്ന് രാജ്യാന്തര പുരസ്കാരങ്ങൾ നേടിയിട്ടുണ്ട്.സംവിധായകൻ ഷാജി കൈലാസിന്റെ മിക്ക ചിത്രങ്ങൾക്കും പശ്ചാത്തല സംഗീതം നിർവഹിച്ചത് രാജാമണിയാണ്.

## ജീവിത രേഖ
മലയാളത്തിലെ ആദ്യകാല സംഗീതസംവിധായകരിൽ ഒരാളായിരുന്ന പരേതനായ ബി.എ. ചിദംബരനാഥിന്റെ മൂത്ത മകനാണ് രാജാമണി. അമ്മ പരേതയായ തുളസി കോഴിക്കോട് ആകാശവാണി ജീവനക്കാരി ആയിരുന്നു. തന്മൂലം അദ്ദേഹം ബാല്യകാലം ചെലവിട്ടത് കോഴിക്കോട്ടായിരുന്നു. ചിദംബരനാഥ്-തുളസി ദമ്പതിമാരുടെ ആറു മക്കളിൽ മൂത്തവനായ രാജാമണി, വായ്പ്പാട്ടും കർണ്ണാടക സംഗീതവും പഠിക്കുന്നത് അച്ഛനിൽ നിന്നു തന്നെയാണ്. 1969-ൽ അച്ഛൻ തന്നെ സംഗീതം നൽകിയ 'കുഞ്ഞിക്കൂനൻ' എന്ന ചിത്രത്തിലെ ഗാനങ്ങൾക്ക് കോംഗോ ഡ്രം വായിച്ചു കൊണ്ടാണ് ഏഴാം ക്ലാസുകാരനായ രാജാമണി പിന്നണിയിൽ എത്തിയത്. പിന്നീട് വിദ്യാഭ്യാസത്തിനായി ചെന്നൈയിലേക്ക് കുടിയേറി. ചെന്നൈ എച്ച്.ഐ.ടി. കോളേജിലെ മെക്കാനിക്കൽ എൻജിനീയറിങ് വിദ്യാർഥിയായ കാലത്തു തന്നെ ഒരു സുഹൃത്തിന്റെ അടുക്കൽ നിന്ന് ഗിറ്റാറിലും കീബോർഡിലും പാശ്ചാതല സംഗീതത്തിലും പഠനം നടത്തി.

കുറച്ചു കാലം ഗൾഫിൽ ജോലി ചെയ്ത ശേഷം ചെന്നൈയിൽ തിരിച്ചെത്തി ജോൺസന്റെ സഹായിയായി പ്രവർത്തിച്ചാണ് രാജാമണി ചലച്ചിത്ര രംഗത്ത് പ്രവേശിക്കുന്നത്. രണ്ടു തമിഴ് സിനിമകൾക്കു പശ്ചാത്തല സംഗീതം നൽകിയായിരുന്നു തുടക്കം. 1981-ൽ *ഗ്രാമത്തിൽ കിളികൾ* എന്ന തമിഴ് ചിത്രത്തിലൂടെ രാജാമണി സംഗീത സംവിധായകന്റെ വേഷവും അണിഞ്ഞു. 1985-ൽ *നുള്ളി നോവിക്കാതെ* എന്ന ചിത്രത്തിൽ 'ഈറൻ മേഘങ്ങൾ' എന്ന ഗാനത്തിന് സംഗീതം നൽകി മലയാള സംഗീത ലോകത്തെത്തിയ രാജാമണി പിന്നീട് നിരവധി മലയാള ചിത്രങ്ങൾക്ക് സംഗീതം നൽകിയെങ്കിലും പശ്ചാത്തല സംഗീതരംഗത്താണ് കൂടുതൽ സജീവമായത്.

2012-ൽ പുറത്തിറങ്ങിയ ഹൈഡ് ആന്റ് സീക്കിലെ ഗാനങ്ങൾക്കാണ് രാജാമണി അവസാനമായി സംഗീതം ഒരുക്കിയത്. 2015-ൽ പുറത്തിറങ്ങിയ *ലോഹം* എന്ന ചിത്രത്തിന് പശ്ചാത്തല സംഗീതം ഒരുക്കിയതും രാജാമണിയായിരുന്നു.  2016 ഫെബ്രുവരി 14 -ന് രാത്രി 11 മണിയോടെ ചെന്നൈയിലെ വീട്ടിൽ വച്ച് അദ്ദേഹം അന്തരിച്ചു. 59 വയസ്സായിരുന്നു അപ്പോൾ അദ്ദേഹത്തിന്. 'ഹൈഡ് ആന്റ് സീക്ക്' എന്ന ചിത്രത്തിൽ അദ്ദേഹത്തിനൊപ്പം ഗാനങ്ങൾ സൃഷ്ടിച്ച ഒ.എൻ.വി. കുറുപ്പ് അന്തരിച്ചതിന്റെ പിറ്റേ ദിവസമായിരുന്നു അദ്ദേഹത്തിന്റെ അന്ത്യം; ആ ചിത്രത്തിന് ഛായാഗ്രഹകൻ ആനന്ദക്കുട്ടൻ അന്തരിച്ച് ഏതാനും മണിക്കൂറുകൾക്കുശേഷവും. മൃതദേഹം പൂർണ ഔദ്യോഗിക ബഹുമതികളോടെ ചെന്നൈയിലെ ബസന്ത് നഗർ ശ്മശാനത്തിൽ സംസ്‌കരിച്ചു. 

## കുടുംബം
മുൻ ബാസ്കറ്റ്ബോൾ താരം ബീനയാണ് ഭാര്യ. മകൻ അച്ചു രാജാമണിയും സംഗീത സംവിധാന രംഗത്ത് സജീവമാണ്. മറ്റൊരു മകൻ ആദിത്യ അഭിഭാഷകനാണ്.

## പുരസ്കാരങ്ങൾ
* 1997 – കേരളസംസ്ഥാന ചലച്ചിത്രപുരസ്കാരം – മികച്ച പശ്ചാത്തലസംഗീതം – *[[ആറാം തമ്പുരാൻ]]*
* ഫിലിം ക്രിട്ടിക്സ് അവാർഡ്- *നന്ദനം*, *ശാന്തം*

## ശ്രദ്ധേയമായ ഗാനങ്ങൾ
* *കൂട്ടിൽ നിന്നും* (*[[താളവട്ടം]]*)
* "മഞ്ഞിൻ ചിറകുള്ള" (*[[സ്വാഗതം (ചലച്ചിത്രം)|സ്വാഗതം]]*)
* "നന്ദ കിഷോരാ" (*[[ഏകലവ്യൻ (ചലച്ചിത്രം)|ഏകലവ്യൻ]]*)
* "ജപമായ്" (*[[പുന്നാരം]]*)
* "മഞ്ഞുകൂട്ടികൾ" (*[[വെൽകം ടു കൊടൈകനാൽ]]*)
*സ്വയം മറന്നുവോ [വെൽക്കം ടു കൊടൈകനാൽ]

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:മലയാളചലച്ചിത്രസംഗീതസംവിധായകർ
വർഗ്ഗം:1956-ൽ ജനിച്ചവർ
വർഗ്ഗം:2016-ൽ മരിച്ചവർ
വർഗ്ഗം:മേയ് 21-ന് ജനിച്ചവർ
വർഗ്ഗം:ഫെബ്രുവരി 14-ന് മരിച്ചവർ
കെൻഡോ

പ്രാചീന ജാപ്പനീസ് ആയോധനകലയായ കെൻജിറ്റ്സുവിൽ നിന്നും ഉടലെടുത്ത ആധുനിക വാൾപയറ്റുസമ്പ്രദായമാണ് കെന്ഡൊ (剣道) (way of the sword). ഇതു ശാരീരികമായും മാനസികമായും വളരെ ശ്രമകരമായ ഒരു കായികകലയാണ്.

രണ്ടാം ലോകമഹായുദ്ധത്തിനു ശേഷം ജപ്പാൻ പിടിച്ചടക്കിയ സഖ്യ കക്ഷികൾ  ജപ്പാൻ ജനതയെ സൈനിക സംസ്കാരത്തിൽ നിന്ന് അടർത്തിയെടുക്കുന്നതിന്റെ ഭാഗമായി നടത്തിയ പല നടപടികളുടെയും കൂട്ടത്തിൽ കെൻഡോ പഠിക്കുന്നതും പഠിപ്പിക്കുന്നതും കുറ്റകരമാക്കി. പിന്നീട് 1950 - ലാണ് ഈ നിരോധനം നീക്കുകയും  1952 - ൽ All Japan Kendo Federation രൂപികരിക്കുകയും ജപ്പാനിൽ വളരെ ജനപ്രീതി നേടിയ ഒരു കായികകലയായി കെൻഡോ വളർന്നു വരുകയും ചെയ്തത്.  ഇന്ന് ജപ്പാനിൽ കെൻഡോ ഒരു ആയോധന കല (martial art) എന്നതിലുപരി ഒരു കായിക കല (sport) ആയിട്ടാണ് അറിയപ്പെടുന്നത്.  1970 - ൽ International Kendo Federation രൂപികരിക്കുകയും ലോക കെൻഡോ  ചാമ്പ്യൻഷിപ്പ് മൽസരങ്ങൾ തുടങ്ങുകയും ചെയ്തു.

## ചരിത്രം

ജപ്പാനിൽ  പന്ത്രണ്ടാം നൂറ്റാണ്ടിൽ (Kamakura period) ആണ് സമുറായി എന്ന പോരാളി വർഗം ഉയർന്നു വന്നതും, ശാസ്ത്രീയമായ ആയോധനകല പരിശീലനം തുടങ്ങിയതും. പ്രധാനമായും കുതിരസവാരിയും അസ്ത്ര, ശസ്ത്ര വിദ്യകളും ആണ് അന്ന് പരിശീലിക്കപ്പെട്ടിരുന്നത്. ഈ ആയോധന കലകളിൽ പ്രധാന സ്ഥാനം വഹിച്ചിരുന്നത്  കെൻജിറ്റ്സു  ( 剣術 ) എന്ന പരമ്പരാഗതമായ വാൾപ്പയറ്റ്‌ സമ്പ്രദായം ആയിരുന്നു. അക്കാലത്തു  സമുറായി കുടുംബങ്ങളിൽ ജനിച്ച വിദ്യാർത്ഥികൾക്ക് ഈ ആയോധന കല അഭ്യസിക്കാൻ ജപ്പാനിൽ ഉടനീളം കെൻജിറ്റ്സു വിദ്യാലയങ്ങൾ ഉണ്ടായി. ഇക്കാലത്താണ് കെൻഡോ ഒരു ആയോധന കലയായി വളർന്ന് വികസിച്ചത്. അന്നു തുടങ്ങിയ വിദ്യാലയങ്ങൾ നൂറ്റാണ്ടുകളോളം നിലനിന്നു 

## വസ്ത്രവും ഉപകരണങ്ങളും
 
File:Shinai.jpg|A *[[shinai]]*.
File:Men (kendo).jpg|*Men*
File:Do_kendo.jpg|*Dō*
File:Tare.jpg|*Tare*
File:Kote.jpg|*Kote*
File:Kendo uniform parts.png|Armour and clothing components
 
## അവലംബം

## പുറത്തേക്കുള്ള കണ്ണികൾ
*http://kendo.com/
*http://www.kendo-fik.org/
*http://www.kendo-fik.org/english-page/english-top-page.html 

വർഗ്ഗം:ആയോധനകലകൾ
വർഗ്ഗം:ജപ്പാനിലെ കലകൾ
ജോജോ (ഗായിക)

ഒരു അമേരിക്കൻ പോപ് ഗായികയും, ഗാനരചയിതാവും, ചലച്ചിത്ര അഭിനയത്രിയുമാണ് **ജോവാന്ന നോല്ലെ ബ്ലാഗ്ഡെൻ ലെവെസ്ക്വീ (Jounna Noëlle Blagden Levesque)**. **ജോജോ** എന്ന പേരിലാണ് അറിയപ്പെടുന്നത്. "അമേരിക്കാസ് മോസ്റ്റ് താലന്റെഡ് കിഡ്സ്" എന്ന ടെലിവിഷൻ പരിപാടിയിൽ പങ്കെടുത്ത് ശ്രദ്ധേയയായ ജോജോയെ ബ്ലാക്ക്ഗ്രൗണ്ട് റെക്കോർഡ്സ് എന്ന പ്രശസ്ത സംഗീത സംഘത്തിൽ ചേർക്കാൻ അതിന്റെ നിർമ്മാതാവായ വിൻസെന്റ് ഹെർബെർട്ട് താത്പര്യപ്പെടുകയും ജോജോ ബ്ലാക്ക്ഗ്രൗണ്ട് എന്ന സംഘത്തിൽ 2003-ൽ ചേരുകയും ചെയ്തും. 2004-ൽ ജോജോ തന്റെ ആദ്യത്തെ ജോജോ എന്നു പേരുള്ള ആൽബം പുറത്തിറക്കി. ആൽബത്തിന്റെ പ്രശസ്തി അമേരിക്കയിലെ സംഗീത സംഘടനയായ ബിൽബോർഡിൽ 100 മികച്ച ഗാനങ്ങളിൽ 12-ആമത്തെ സ്ഥാനത്ത് എത്തിച്ചു. 13-ാമത്തെ വയസ്സിൽ അമേരിക്കയിലെ ഒരു പ്രായം കുറഞ്ഞ സോളോ ഗായികയാകുവാൻ ജോജോക്ക് സാധിച്ചു.
## ജീവിതരേഖ
## അഭിനയിച്ച ചലച്ചിത്രങ്ങൾ

## പുറത്തേക്കുള്ള കണ്ണികൾ

* 
* 
* 
* 

## അവലംബം
ആകാംക്ഷ (വ്യാകരണം)

ഒരുപദത്തിന്റെ അർത്ഥത്തിനു പൂർത്തിവരുത്തുന്നതിന് -മറ്റു പദങ്ങളുടെ അപേക്ഷ വരുന്നതിന് 'ആകാംക്ഷ' എന്നാണ് കേരള പാണിനി നൽകുന്ന നിർവചനം

ഒരു വാക്യത്തിലെ പദങ്ങൾ തമ്മിലുള്ള പരസ്പര ബന്ധമാണ് ആകാംക്ഷ.  ക്രിയയ്ക്ക് കാരകങ്ങളോട്, കാരകങ്ങൾക്ക് ക്രിയയോട്, വിശേഷ്യത്തിന് വിശേഷണത്തോട്, വിശേഷണത്തിന് വിശേഷ്യത്തോട്, ഗതിക്ക് വിഭക്തിയോട്, വിഭക്തിക്ക് ഗതിയോട് എന്നിങ്ങനെ ശബ്ദങ്ങളുടെ വേർപെടുത്താൻ പാടില്ലാത്ത ബന്ധത്തിനാണ് ആകാംക്ഷ എന്നു പറയുന്നത്.
## അവലംബം
# * കേരളപാണിനീയം

വർഗ്ഗം:മലയാളവ്യാകരണം
കൊറ്റില്ലം

വേനൽ മൂർച്ഛിച്ചുകഴിഞ്ഞ് മഴക്കാലം അടുക്കുമ്പോഴാണ് കൊക്കുകളും മറ്റ് അനേകം നീർപ്പക്ഷികളും കൂട് വയ്ക്കുന്നത്. ഇവ ഒത്തുചേർന്ന് വലിയ മരങ്ങളിലോ മരക്കൂട്ടങ്ങളിലോ ആണ് കൂട് വയ്ക്കുന്നത്. ഇത്തരം സ്ഥലങ്ങൾക്കാണ് കൊറ്റില്ലം എന്ന് പറയുന്നത്. കേരളത്തിലെ മിക്കസ്ഥലങ്ങളിലും ഒരു കാലത്ത് കൊറ്റില്ലങ്ങൾ ഉണ്ടായിരുന്നു. എന്നാൽ പക്ഷിവേട്ടയും മരം മുറിക്കലും കാരണം നിരവധി കൊറ്റില്ലങ്ങൾ നശിച്ചു. കുമരകം പക്ഷി സങ്കേതത്തിൽ ഇപ്പോഴും കൊറ്റില്ലങ്ങളുണ്ട്.

## അവലംബം

വർഗ്ഗം:പക്ഷിസങ്കേതങ്ങൾ
വർഗ്ഗം:കൊക്കുകൾ
ഇകൊമേഴ്സ്

ഇന്റർനെറ്റും മറ്റ് കമ്പ്യൂട്ടർ നെറ്റ് വർക്കുകളും ഉപയോഗിച്ച് വസ്തുക്കളോ സേവനങ്ങളോ വാങ്ങുകയും വിൽക്കുകയും ചെയ്യുന്ന സംവിധാനത്തിനാണ് **ഇകൊമേഴ്സ്** (ഇലക്ട്രോണിക് കൊമേഴ്സ് / ഇ-കോം എന്നും അറിയപ്പെടുന്നു) എന്ന് പറയുന്നത്. ഇലക്ട്രോണിക് ഫണ്ട് ട്രാൻസ്ഫർ (ഇലക്ട്രോണിക് സങ്കേതങ്ങൾ ഉപയോഗിച്ചുള്ള ധന വിനിമയം), സപ്ലൈ ചെയിൻ മാനെജ്മെന്റ്,ഇന്റർനെറ്റ് ഉപയോഗിച്ചുള്ള കച്ചവടം, ഇലക്ട്രോണിക് ഡാറ്റ കൈമാറ്റം തുടങ്ങി  നിരവധി സാങ്കേതിക വിദ്യകൾ ഇതുമായി ബന്ധപ്പെട്ട് പ്രചാരത്തിലുണ്ട്.

## സമയരേഖ
ഇ - വാണിജ്യത്തിന്റെ ഒരു സമയരേഖ താഴെക്കൊടുക്കുന്നു: 
*1979: മിഷേൽ ആൽറിഷ് ആദ്യ ഓൺലൈൻ ഷോപ്പിങ് പദ്ധതി നടപ്പിലാക്കി.
*1981: യു. കെ. യിലെ തോംസൺ ഹോളിഡേയ്സ് ആദ്യ business-to-business online shopping system നടപ്പിലാക്കി.
*1982: മിനിറ്റെൽ എന്ന ഫ്രാൻസ് ടെലകോമിന്റെ കീഴിൽ ഫ്രാൻസ് മുഴുവൻ online ordering നുള്ള സംവിധാനം ഏർപ്പെടുത്തി.
*1984: ആദ്യ online home shopper ആയ Mrs Snowball, 72 നിലവിൽ വന്നു.
*1984: കമ്പ്യൂസെർവ് എന്ന കമ്പനി യു. എസിലും കാനഡായിലും ഇലക്ട്രോനിക് മാൾ തുടങ്ങി.
*1989: ടിം ബെർണേഴ്സ് ലീ ആദ്യ വെബ് ബ്രൗസർ ആയ  വേൾഡ് വൈഡ് വെബ് എഴുതി. 
*1992: ബുക്സ് സ്റ്റാക്സ് അൺലിമിറ്റഡ് എന്ന കമ്പനി ക്രഡിറ്റ് കാർഡുപയോഗിച്ച് പുസ്തകങ്ങൾ ഓൺലൈനായി വിൽക്കാനായി www.books.com എന്ന വെബ്സൈറ്റ് തുടങ്ങി. 
*1995: ജെഫ് ബെസോസ് ആമസോൺ ഡോട് കോം തുടങ്ങി. പിയറേ ഒമിദ്യാർ ഈബേ തുടങ്ങി.

## ഇ - കൊമേഴ്സിന്റെ ബിസിനെസ്സിലുള്ള ഉപയോഗം
*സ്വദേശീയമായതോ അന്താരാഷ്ട്രിയമായതോ ആയ പണമിടപാടുകൾക്കുള്ള സംവിധാനം
*വാർത്താ സംഘങ്ങൾ 
*ഓൺ ലൈൻ ബാങ്കിങ്
*ഓൺ ലൈൻ ഷോപ്പിങ് 
*ടെലി കോൺഫറൻസിങ് 
*ഇലക്ട്രോണിക് ടിക്കറ്റ് 
*സോഷ്യൽ നെറ്റ് വർക്കിങ് 
*ഇൻസ്റ്റന്റ് മെസേജിങ്

## ഗവണ്മെന്റ് നിയന്ത്രണങ്ങൾ
## രീതികൾ
## ആഗോള പ്രവണതകൾ
## വിതരണ ശൃംഖലകൾ
Commerce==ഇതും കാണുക==

## അവലംബം

വർഗ്ഗം:സാമ്പത്തികശാസ്ത്രം
വർഗ്ഗം:ഇ കൊമേഴ്സ്
വിളക്കുടി

കൊല്ലം ജില്ലയിൽ, പത്തനാപുരം താലൂക്കിലെ  വിളക്കുടി ഗ്രാമപഞ്ചായത്തിലെ ഒരു ചെറിയ ഗ്രാമമാണ് വിളക്കുടി. കൊല്ലം - തിരുമംഗലം ദേശീയ പാതയിൽ കൊല്ലത്ത് നിന്നു 40 കി.മീ. കിഴക്കുമാറിയാണ് ഈ ഗ്രാമം സ്ഥിതി ചെയ്യുന്നത്. ആവണീശ്വരം റെയിൽവേ സ്‌റ്റേഷനാണ് ഏറ്റവും അടുത്ത റെയിൽവേ സ്‌റ്റേഷൻ.

## '''വിദ്യാഭ്യാസ സ്ഥാപനങ്ങൾ'''
# ഗവ. എൽ.പി. സ്‌കൂൾ, വിളക്കുടി
# 'ദേവസ്വം ബോഡ് യു.പി സ്‌കൂൾ (ദേവസം ബോഡിന്റെ അധീനതയിലുള്ള യു.പി സ്‌കൂൾ വിളക്കുടി ശ്രീ ശാസ്താ ക്ഷേത്രകോമ്പൗണ്ടിലാണ് നിലകൊള്ളുന്നത്.ഇവിടെ അഞ്ചാം സ്റ്റാൻഡേർഡ് മുതൽ ഏഴാം സ്റ്റാൻഡേർഡ് വരെ മുന്നൂറിലതികം കുട്ടികൾ പഠിക്കുന്നുണ്ട്.മലയാളമാണ് പഠന മാധ്യമം)
# മന്നം മെമ്മോറിയൽ ഹൈസ്‌ക്കൂൾ, വിളക്കുടി
# എസ്.എൻ ബി.എഡ്. ട്രെയിനിംങ് കോളജ്‌, വിളക്കുടി

## '''ആരാധനാലയങ്ങൾ'''
# ശ്രീ ശാസ്താ ക്ഷേത്രം
# നാഗരാജാ ക്ഷേത്രം

## സ്‌നേഹതീരം

മാനസികനില തെറ്റി തെരുവിൽ ഉപേക്ഷിക്കപ്പെടുന്നവരെ പുനരധിവസിപ്പിക്കുക എന്ന ലക്ഷ്യത്തോടെ സ്ഥാപിതമായതാണ് വിളക്കുടി സ്‌നേഹതീരം.പ്രധാനമായും സ്്ത്രീകളെയാണ് ഇവിടെ പുനരധിവസിപ്പിക്കുന്നത്.നിലവിൽ ഇരുനൂറോളം സ്ത്രീകൾ ഇവിടെ അന്തേവാസികളായുണ്ട്.സിസ്റ്റർ റോസ്‌ലിൻ ചെറായിൽ ആണ് സ്‌നേഹതൂരത്തിന്റെ ഡയറക്ടർ

## '''ഗതാഗതം'''
തമിഴ്നാടിനെ കേരളവുമായി ബന്ധിപ്പിക്കുന്ന ഒരു പാതയായ ആര്യങ്കാവ് പാതയിൽ കൂടിവരുന്ന കൊല്ലംചെങ്കോട്ട റോഡ് ഈ പഞ്ചായത്തിലൂടെ 7 കി.മീ. ദൂരം കടന്നു പോകുന്നു. കൊല്ലംചെങ്കോട്ട ബ്രോഡ് ഗേജ്റേ ൽവേപാതയും ഈ പഞ്ചായത്തിലൂടെയാണ് കടന്നു പോകുന്നത്. ആവണീശ്വരം റെയിൽവേസ്റ്റേഷനും ഈ പഞ്ചായത്തിൽ സ്ഥിതി ചെയ്യുന്നു.

## '''പ്രമുഖ വ്യക്തികൾ'''
# വിളക്കുടി എസ്. രജേന്ദ്രൻ
#എസ്‌.ജി.വി [SGV]

## കൂടാതെ കാണുക

വിളക്കുടി ഗ്രാമപഞ്ചായത്ത്

## പുറത്തേക്കുള്ള കണ്ണികൾ
സ്നേഹതീരം വെബ്സൈറ്റ്
## അവലംബം

വർഗ്ഗം:കൊല്ലം ജില്ലയിലെ ഗ്രാമങ്ങൾ
വള്ളംകുളം

പത്തനംതിട്ട ജില്ലയിലെ തിരുവല്ലാ താലുക്കിൽ ഉൾപ്പെടുന്ന കോയിപ്രം ബ്ലോക്കിലുള്ള  ഇരവിപേരൂർ ഗ്രാമപഞ്ചായത്തിലെ ഒരു ഗ്രാമം ആണ് **വള്ളംകുളം**. തിരുവല്ലാ നഗരത്തിൽ നിന്നും ഏകദേശം 6 കിലോമീറ്റർ അകലെ  തിരുവല്ലാ- കുമ്പഴ സ്റ്റേറ്റ് ഹൈവേയിലാണ് (എസ് എച്ച്- 7) വള്ളംകുളം സ്ഥിതി ചെയ്യുന്നത്. കേരള നിയമസഭയിൽ ആറന്മുള നിയോജക മണ്ഡലപരിധിയിലും, പാർലമെന്റിൽ പത്തനംതിട്ട നിയോജക മണ്ഡല പരിധിയിലും  ഈ സ്ഥലം ഉൾപ്പെടുന്നു. വിദ്യാഭ്യാസ, സാമ്പത്തിക, ആരോഗ്യ മേഖലകളിൽ ഈ പ്രദേശം നല്ല  മികവു പുലർത്തുന്നു. പ്രൈമറി മുതൽ ഹൈ സ്കൂൾതലം വരെയുള്ള പഠന സൗകര്യം നൽകുന്ന  വിദ്യാഭ്യാസ സ്ഥാപനങ്ങളും, പ്രാഥമിക ആരോഗ്യ സംരക്ഷണത്തിനുതകുന്ന അനേകം കേന്ദ്രങ്ങളും ഈ ഗ്രാമത്തിലുണ്ട്. 
## പ്രധാന സ്ഥാപനങ്ങൾ
ഗ്രാമത്തിലെ ഏക ഹൈസ്കൂൾ ആയ  നാഷണൽ ഹൈസ്കൂൾ,  നന്നൂരിൽ സ്ഥിതി ചെയ്യുന്ന ഗവണ്മെന്റ് ആയുർവേദ ഡിസ്പെൻസറി, വള്ളംകുളത്തുള്ള കാർത്തികാ നായർ മെമ്മോറിയൽ എൻ.എസ്.എസ് ആയുർവേദ ആശുപത്രി,വള്ളംകുളം സർവീസ് സഹകരണ ബാങ്ക്  എന്നിവയാണ് പ്രമുഖസ്ഥാപനങ്ങൾ.
## പ്രധാന ആരാധനാലയങ്ങൾ
നന്നൂർ ദേവിക്ഷേത്രം, തിരുവാമനപുരം വാമനമൂർത്തി ക്ഷേത്രം, പുത്തൻകാവുമല മഹാദേവർ ക്ഷേത്രം, സെൻറ് മേരീസ് ഓർത്തഡോക്സ് ചർച്ച് മുതലായ ആരാധനാലയങ്ങൾ ഈ ഗ്രാമത്തിൽ നിലകൊള്ളുന്നു.
## സാമ്പത്തികസ്ഥിതി
ജില്ലയുടെ മറ്റു ഭാഗങ്ങളിലെ പോലെ തന്നെ, ഈ ഗ്രാമത്തിന്റെ പ്രതിശീർഷ വരുമാനത്തിന്റെ ഏറിയ പങ്കും വിദേശ രാജ്യങ്ങളിൽ ജോലി ചെയ്യുന്ന പ്രവാസി സമൂഹത്തിന്റെ സംഭാവന ആണ്. ഗ്രാമത്തിന്റെ സിംഹഭാഗവും പഞ്ചായത്ത് റോഡുകളും, മറ്റു പ്രമുഖ റോഡുകളും വഴി തിരുവല്ല- കുമ്പഴ റോഡുമായി ബന്ധിക്കപ്പെട്ടിരിക്കുന്നു. കേരള സ്റ്റേറ്റ് റോഡ്‌ ട്രാൻസ്പോർട്ട് കോർപറേഷനും, ചില സ്വകാര്യ ബസുകളും ഗ്രാമത്തിൽ കൂടി തങ്ങളുടെ സർവിസുകൾ നടത്തുന്നുണ്ട്.
## അവലംബം

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
അക്ലിയത്ത് ശിവക്ഷേത്രം

കേരളത്തിൽ കണ്ണൂർ നഗരത്തിൽ നിന്നും 8 കി.മി. വടക്ക് അഴിക്കൽ ഫെറി റോഡിലെ വൻകുളത്ത് വയൽ എന്ന സ്ഥലത്ത് ***അക്ലിയത്ത് ശിവക്ഷേത്രം*** സ്ഥിതി ചെയ്യുന്നത്. ആയിരം കൊല്ലത്തെ പഴക്കം ക്ഷേത്രത്തിനുണ്ടെന്നു കരുതപ്പെടുന്നു. കിരാതമൂർത്തിയാണ് പ്രധാന പ്രതിഷ്ഠ. കിരാതാർജ്ജുനവിജയത്തെ അടിസ്ഥാനമാക്കി അർജുനൻ പാശുപതാസ്ത്രം നേടുന്നത് വരെയുള്ള രംഗങ്ങൾ ക്ഷേത്രത്തിൽ കൊത്തിവെച്ചിട്ടുണ്ട്.

## ഐതിഹ്യം
പതിനൊന്നാം നൂറ്റാണ്ടിൽ തുടക്കം
പശ്ചാത്തലം കേനോത്ത് ഗുരുക്കളും ഒരു നമ്പൂതിരിയും കൂടി വയത്തൂർ കാളിയാർ ക്ഷേത്രത്തിൽ ഉത്സവം കാണാൻപോയി മടങ്ങി വരുമ്പോൾ ഒരു ചെറിയ കിളി ഗുരുക്കളുടെ തൊപ്പിക്കുടയിൽ കയറിപ്പറ്റി ആ കിളി ഗുരുക്കളുടെ കൂടെ കേനോത്തുള്ള വീട്ടിലെത്തി കുട ഇറയത്ത്‌ വെച്ചപ്പോൾ കിളി ഒരു ഇലഞ്ഞി മരത്തിൽ ചെന്നിരുന്നു വിചിത്രമായ രീതിയിൽ ചിലക്കാൻ തുടങ്ങി കുട എടുത്തുമാറ്റാൻ പലതവണ ശ്രമിച്ചിട്ടും പൊക്കാൻ കഴിഞ്ഞില്ല കിളിയുടെ നിറുത്താതെയുള്ള കരച്ചിലും കുട പൊക്കാൻകഴിയാത്തതും തമ്മിൽ ബന്ധമുണ്ടെന്നും ഏതോ ഒരു ശക്തിയുടെ പ്രഭാവം കാരണ മായിരിക്കുമെന്നും കരുതി ഒരു പ്രശ്നം വെച്ചുനോക്കിയപ്പോൾ വയത്തൂർ കാളിയാർ തന്റെ കൂടെവന്നിരുന്നു എന്നും മനസ്സിലായി തന്റെ കളരിയിൽ കുടംബപരദേവതകളുടെ സമീപത്തായി കാളിയാരെയും പ്രതിഷ്ഠിച്ചു ഗുരുക്കളും നമ്പൂതിരിയും മറ്റുള്ളവരുടെ സഹായത്തോടെ ഒരു ക്ഷേത്രം നിർമ്മിച്ചു. 'ആ കിളി എത്തിയ' ലോപിച്ച് അക്ലിയത്ത് ആയി

## ഉത്സവം
മകരമാസത്തിൽ  മൂന്നു ദിവസമാണ് ഇവിടെ ഉത്സവം നടക്കാറുള്ളത്. ഉത്സവസമയത്തു നെയ്യ് അഭിഷേകമാണ് പ്രധാന വഴിപാട്. അർജുനനുമായുള്ള യുദ്ധ സമയത്ത്ള്ള
ക്ഷീണം മാറ്റിയതാണത് (നായന്മാരുടെ അവകാശമാണ് നെയ്യ്). കിരാതാർജുനവിജയത്തെ അടിസ്ഥാനമാക്കി അർജുനൻ പാശുപതാസ്ത്രം നേടുന്നത് വരെയുള്ള രംഗങ്ങൾ ഭംഗിയായി കൊത്തി വെച്ചിട്ടുണ്ട്.

മകരം പതിമൂന്നിനു അക്ലിയത്തപ്പനും പുതിയകാവ് ഭഗവതിയും തമ്മിലുള്ള കൂടികാഴ്ചയും പ്രധാനപ്പെട്ടതാണ്. വടക്ക് ഭാഗത്ത് വലിയ കുളവും നെയ്യമൃതിനു വേറെ കെട്ടിടവും ഉണ്ട്

## മറ്റു പ്രതിഷ്ടകൾ
*കളരി ഭഗവതി
*അയ്യപ്പൻ
*ഗണപതി

## പ്രധാന വഴിപാടുകൾ
പുഷ്പാഞ്ജലി, ധാര, വെള്ളനിവേദ്യം നെയ്യമൃത്,മൃത്യഞ്ജയഹോമം, കറുകഹോമം

## അവലംബം

## പുറത്തേക്കുള്ള കണ്ണികൾ
*അക്ലിയത്ത് ശിവക്ഷേത്രം വെബ്‌സൈറ്റ് 

വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
സൈബീരിയൻ കടുവ

മാർജ്ജാര വംശത്തിൽ ഇന്ന്  ജീവിച്ചിരിക്കുന്നവയിൽ ഏറ്റവും വലിയ ഇനത്തിൽ പെട്ട ഒന്നാണ് **സൈബീരിയൻ കടുവ**.
കടുവകളിലെ ഒരു ഉപവർഗ്ഗം ആണ് അഥവാ അമുർ ടൈഗർ . ഇവയെ റഷ്യയിൽ ആണ് കണ്ടുവരുന്നത്‌ . 2015 ലെ കണക്ക് പ്രകാരം 480-540 എണ്ണം മാത്രമേ റഷ്യയിൽ ഉള്ളൂ ഇതിൽ തന്നെ 100 എണ്ണം കുഞ്ഞുങ്ങൾ ആണ് . .

ലഘുചിത്രം
## അവലംബം


വർഗ്ഗം:മാർജ്ജാരവംശം
വർഗ്ഗം:കടുവകൾ
വർഗ്ഗം:റഷ്യയിലെ സസ്തനികൾ
വർഗ്ഗം:ചൈനയിലെ സസ്തനികൾ
യൂസഫ് റാസ ഗീലാനി

ഏറ്റവും കൂടുതൽ കാലം അധികാരത്തിലിരുന്ന  പാകിസ്താൻ പ്രധാനമന്ത്രിയാണ്  **യൂസുഫ് റാസ ഗീലാനി** (Urdu, Saraiki: یوسف رضا گیلانی; English IPA: jusæf ɾæzə ɡillɑnɪ̈; ജനനം: 1952). കോടതിയലക്ഷ്യക്കേസിൽ പാക് സുപ്രീം കോടതി ഗീലാനിയെ 2012 ജൂൺ 19-നു് അയോഗ്യനാക്കി. അഞ്ചുവർഷത്തേക്കാണ് പൊതുസ്ഥാനങ്ങൾ വഹിക്കുന്നതിന് അയോഗ്യത. അധികാരത്തിലിരിക്കുമ്പോൾ ശിക്ഷിക്കപ്പെടുന്ന ആദ്യ പാക് പ്രധാനമന്ത്രി.
## ജീവിതരേഖ
സിന്ധ് പ്രവിശ്യയിലെ കറാച്ചിയിൽ ജനിച്ചു. പത്രപ്രവർത്തനത്തിൽ ബിരുദാനന്തര ബിരുദമെടുത്ത് സർക്കാർ സർവീസിൽ ചേർന്നു. മുസ്‌ലിം ലീഗിലൂടെയാണ് രാഷ്ട്രീയത്തിൽ പ്രവേശിച്ചത്. പ്രധാനമന്ത്രിയായിരുന്ന സുൾഫിക്കർ അലി ഭൂട്ടോ വധിക്കപ്പെട്ടതിനു പിന്നാലെയാണ് അദ്ദേഹം ഭൂട്ടോയുടെ പാകിസ്താൻ പീപ്പിൾസ് പാർട്ടിയിൽ ചേർന്നത്. 2008 മാർച്ചിൽ പ്രധാനമന്ത്രിയായി. 
## പ്രധാനമന്ത്രി എന്ന നിലയിൽ
പ്രധാനമന്ത്രിപദത്തിലെ ആദ്യദിനത്തിൽ യൂസഫ് റാസ ഗീലാനി ഒപ്പുവെച്ച ആദ്യ ഉത്തരവുകളിലൊന്ന്, മുൻസൈനികഭരണാധികാരി പർവെസ് മുഷറഫ് വീട്ടുതടങ്കലിലാക്കിയ മുൻ ചീഫ് ജസ്റ്റിസ് ഇഫ്തിഖർ ചൗധരിയെ മോചിപ്പിക്കാനായിരുന്നു.
പ്രസിഡന്റ് ആസിഫലി സർദാരിക്കെതിരായ അഴിമതിക്കേസുകൾ പുനരുജ്ജീവിപ്പിക്കാൻ സ്വിസ് അധികൃതർക്ക് കത്തയയ്ക്കണമെന്ന സുപ്രീംകോടതി വിധി നടപ്പാക്കാൻ തയ്യാറാവാത്തതിനെത്തുടർന്നാണ് പ്രധാനമന്ത്രിക്കെതിരെ കോടതിയലക്ഷ്യക്കേസെടുത്തത്. കേസിൽ ഗീലാനി കുറ്റക്കാരനാണെന്ന് സുപ്രീംകോടതിയുടെ ഏഴംഗ ബെഞ്ച് ഏപ്രിൽ 26-ന് വിധിച്ചിരുന്നു. ജയിലിലിടാൻ മുതിരാതെ കോടതി പിരിയുംവരെയുള്ള പ്രതീകാത്മക ശിക്ഷയാണ് അദ്ദേഹത്തിനു വിധിച്ചത്. ഒരു മിനിറ്റുപോലും നീളാതിരുന്ന പ്രതീകാത്മക തടവുശിക്ഷയ്ക്കെതിരെ ഒരുമാസത്തിനകം അപ്പീൽ നൽകാമായിരുന്നെങ്കിലും ഗീലാനി അതിന് തയ്യാറാകാതിരുന്നത് കോടതി നടപടി എളുപ്പമാക്കി. ഇതാദ്യമായാണ് പാകിസ്താനിൽ പ്രധാനമന്ത്രിയെ കോടതി പുറത്താക്കുന്നത്. കോടതി ശിക്ഷിച്ച ആദ്യ പ്രധാനമന്ത്രിയും ഗീലാനിയാണ്.
## വിവാദങ്ങൾ
ഗീലാനിക്കും അദ്ദേഹം നയിച്ച പാകിസ്താൻ പീപ്പിൾസ് പാർട്ടി(പി.പി.പി.) സർക്കാറിനുമെതിരെ  സുപ്രീംകോടതി സ്വീകരിച്ച നിലപാടുകൾക്കുപിന്നിൽ സൈന്യത്തിന്റെ താത്പര്യങ്ങളാണെന്നും ആക്ഷേപമുണ്ട്.
പ്രസിഡന്റായ ആസിഫലി സർദാരി മുമ്പു ചെയ്ത അഴിമതികളുടെ പേരിലാണ് ഗീലാനിക്കു കോടതി കയറേണ്ടിവന്നത്. പ്രസിഡന്റ് എന്ന നിലയിൽ സർദാരിക്കു നിയമപരിരക്ഷയുണ്ടെന്നും അദ്ദേഹത്തിനെതിരായ കേസുകൾ പുനരുജ്ജീവിപ്പിക്കാനാവില്ലെന്നുമായിരുന്നു ഗീലാനിയുടെ നിലപാട്. പ്രധാനമന്ത്രി എന്ന നിലയിലുള്ള ഉത്തരവാദിത്തങ്ങൾ നിറവേറ്റുമ്പോൾ കോടതിയോട് മറുപടി പറയേണ്ട കാര്യമില്ലെന്നും അദ്ദേഹം വാദിച്ചു.
## അവലംബം

## പുറം കണ്ണികൾ
**[http://www.columnpk.com/supreme-court-disqualified-pm-gilani-in-contempt-of-court-case/ SC Disqualified PM Yousaf Raza Gilani in Contempt of Court Case ]**

Syed Yousuf Raza Gilani Disqualified as PM 

* Prime Minister Syed Yousuf Raza Gilani  official Pakistan government site
* Yousaf Raza Gilani – a profile, *[[Daily Times (Pakistan)|Daily Times]]*, 23 March 2008
* Profile: Yousuf Raza Gilani, Syed Shoaib Hasan, *[[BBC News]]*, 17 June 2009
* Profile  at PakistaniLeaders.com
* Website devoted to Yousuf Raza Gilani 
* Poem on Yusuf Raza Gilani 
* Poem on Yusuf Raza Gilani And Parvaiz Musharraf on YouTube
* Musa Gillani Wedding
* 16 March 2009 Mp3 and text of Prime Minister Syed Yousuf Raza Gilani’s Address To The Nation 
* Constitution has no restriction on dual citizenship for MPs: Gilani , The News International, May 28, 2012
* A legend of the East  by Yusuf Raza Gilani

വർഗ്ഗം:പാകിസ്താനിലെ പ്രധാനമന്ത്രിമാർ
ഗസാല ജാവേദ്

പാകിസ്താനിലെ പ്രശസ്ത ഗായികയായിരുന്നു **ഗസാല ജാവേദ്** (1 ജനുവരി  1988 – 18 ജൂൺ 2012). മാതൃഭാഷയായ പഷ്തുവിൽ ഗാനങ്ങൾ ആലപിച്ചിരുന്ന ഗസാലയ്ക്ക് പാകിസ്താനിലും അഫ്ഗാനിസ്താനിലും ധാരാളം ആരാധകരുണ്ടായിരുന്നു. ബ്യൂട്ടിപാർലറിൽനിന്ന് പുറത്തിറങ്ങിയ ഗസാലയെയും പിതാവിനെയും മോട്ടോർസൈക്കിളിലെത്തിയ അജ്ഞാതർ വെടിവെച്ചതിനെ തുടർന്നായിരുന്നു അന്ത്യം.

## ജീവിതരേഖ
സർക്കാർ ഉടമസ്ഥതയിലുള്ള പി.ടി.വി. ചാനലിൽ അവതരിപ്പിച്ച സംഗീത പരിപാടിയോടെയാണ് ഗസാല പ്രശസ്തയായത്. ഇവരുടെ ഓഡിയോ-വീഡിയോ ആൽബങ്ങൾക്ക് പഷ്തു ഭാഷ സംസാരിക്കുന്നവർ കൂടുതലായി വസിക്കുന്ന ഖൈബർ-പക്തൂൺഖ്വ പ്രവിശ്യയിൽ വൻ പ്രചാരമുണ്ട്. സംഗീതവും നൃത്തവും അനിസ്‌ലാമികമാണെന്ന് പ്രഖ്യാപിച്ച പ്രാദേശിക താലിബാൻ തീവ്രവാദികളായിരുന്നു ഇവരുടെ മരണത്തിന് പിന്നിലെന്ന് കരുതപ്പെടുന്നു.

## പുരസ്കാരങ്ങൾ
*ഫിലിംഫെയർ അവാർഡ് 2010
## അവലംബം

## പുറം കണ്ണികൾ
*''Ghazala Javed, Father Gunned Down in Peshawar'' tribune.com.pk
*''Pashto singer Ghazala Javed, father gunned down'' thenews.com.pk
*Bio and photos

വർഗ്ഗം:പാകിസ്താനി കലാകാരന്മാർ
വർഗ്ഗം:1988-ൽ ജനിച്ചവർ
വർഗ്ഗം:പാകിസ്താനി ചലച്ചിത്ര ഗായകർ
ടോപ്കാപി കൊട്ടാരം

തുർക്കിയിലെ  പ്രധാന നഗരം ആയ ഇസ്താംബുൾ നഗരത്തിൽ സ്ഥിതി ചെയ്യുന്ന  കൊട്ടാരം ആണ് **ടോപ്കാപി**.  നാനൂറോളം വർഷം (1465-1856) തുർക്കിയിലെ ഓട്ടോമാൻ സുൽത്താന്മാരുടെ പ്രധാന വാസ സ്ഥലം ആയിരുന്നു ഈ കൊട്ടാരം. ഓട്ടോമാൻ ഭരണകാലത്ത്, ഒരു രാജകീയ വസതി എന്നതിന് പുറമെ, സുൽത്താന്മാർ നടത്തിയ  പൊതു ചടങ്ങുകളുടെ വേദി കൂടി ആയിരുന്നു ഈ കൊട്ടാരം. ഇന്ന് അത് ഒരു സംഗ്രഹാലയവും (Museum)  ഇസ്താംബുളിലെ പ്രധാനപ്പെട്ട ഒരു വിനോദ സഞ്ചാര കേന്ദ്രവും കൂടി ആണ്.  ഓട്ടൊമൻ സാമ്രാജ്യത്തിലെ ഏറ്റവും പ്രധാനപ്പെട്ട കൊട്ടാര സമുച്ചയമാണിത്.  1985- ൽ യുനെസ്കോ ലോക പൈതൃക സ്ഥലങ്ങളുടെ പട്ടികയിൽ ടോപ്കാപി കൊട്ടാരം ചേർക്കപ്പെട്ടു. 

ബൈസന്റൈൻ കോൺസ്റ്റന്റിനോപ്പിൾ പിടിച്ചടക്കിയ സുൽത്താൻ മുഹമ്മദ് (മുഹമ്മദ് II)  ആണ് ഇതിന്റെ നിർമ്മാണം 1459-ൽ  തുടങ്ങി വച്ചത്. കൊട്ടാരസമുച്ചയത്തിൽ പ്രധാനമായ നാല് അകത്തളങ്ങളും അനേകം കൊച്ചു കെട്ടിടങ്ങളുമുണ്ട്. പിന്നീടുള്ള നൂറ്റാണ്ടുകളിൽ അതതുകാലത്തെ സുൽത്താന്മാർ ഇതിൽ അനേകം പുതുക്കിപ്പണികൾ നടത്തി. ഒരുകാലത്ത് നാലായിരത്തോളം ആൾക്കാരുടെ വാസസ്ഥലമായിരുന്നു ഈ കൊട്ടാരസമുച്ചയം. ഇതിനുള്ളിൽ പള്ളികൾ, ആശുപത്രി, ബേക്കറികൾ എന്നിവയുണ്ടായിരുന്നു. 

## അവലംബം
*
*Turhan Can, *Topkapi Palace*, Orient Turistik Yayinlar Ve Hizmetler Ltd., Istanbul, 1994;
*Turner, J. (ed.) - Grove Dictionary of Art - Oxford University Press, USA; New edition (January 2, 1996); ISBN 0-19-517068-7
*
*
*

വർഗ്ഗം:ചരിത്രപ്രധാനമായ നിർമ്മിതികൾ
വർഗ്ഗം:കൊട്ടാരങ്ങൾ
നറ്റിണൈ

തമിഴ് സംഘകൃതിയാണ് **നറ്റിണൈ** (). എൽട്ടുതൊകൈ കൃതികളിൽ ഒരു പ്രധാന കൃതിയാണിത്. നല്ലത് അല്ലെങ്കി *മഹത്തായ തിണൈ* ആണ് നറ്റിണൈ. ഒൻ‌പതു മുതൽ പന്ത്രണ്ടുവരെ വരികളുള്ള 400 *അകവൽ* പാട്ടുകളാണ് ഇതിൽ ശേഖരിച്ചിട്ടുള്ളത്. *പന്നാടു തന്ത മാറൻ വഴുതി* എന്ന പാണ്ഡ്യരാജാവിന്റെ ആജ്ഞപ്രകാരമാണ് സമാഹരിച്ചിരിക്കുന്നത്. എന്നാൽ സമാകർത്താവ് ആരാണെന്നു വ്യക്തമല്ല. സംഘകാലത്തിന്റെ അന്ത്യദശയിലാണ് ഇവ സമാഹരിച്ചത്തെന്ന് കാണപ്പെടുന്നു. ഭാരതം പാടിയ പെരുംതേവനാരുടേതായി ഒരു ദേവസ്തുതിയും ചേർത്തിട്ടുണ്ട്.

## പുരാതന തമിഴ് കവികൾ

175 കവികളുടെ സരസ്വതീവിലാസങ്ങളാണ് നറ്റിണൈയിൽ ഉള്ളത്. ഇതിൽ ആശ്രയദാതാവായ പാണ്ഡ്യരാജാവിന്റെ രണ്ട് കവിതകളും ഉൾപ്പെടുന്നു. മാങ്കുടി കിഴാർ, ഇളന്തരിയനാർ, പെരുങ്കടുങ്കോ, തനിമകനാർ, കണ്ണൻകൊറ്റനാർ, പരണർ എന്നിവരാണ് ഈ സമാഹാരത്തിലെ പ്രമുഖ കവികൾ. അകനാനൂറിലെ കവിതകളെപ്പോലെ പ്രണയപരങ്ങളാണ് ഇതിലെ കവിതകളും. പരസ്പരം അനുരക്തരായ നായികാനായകന്മാരുടെ പ്രേമമാണ് നറ്റിണൈ കവിതകളിലെ പ്രധാന പ്രമേയം.

## നറ്റിണൈ കവിതകളിലെ വിവരണം

അക്കാലത്തെ ഭരണകർത്താക്കളായ ചേര-ചോഴ പാണ്ഡ്യന്മാർ ധർമ്മത്തിനു ഭംഗംവരാതെ ഭരണം നടൽത്തിയിരുന്നുവെന്നും കുറിഞ്ചിനിലങ്ങളിൽ കാവൽ ഏപ്പെടുത്തിയിരുന്നുവെന്നും സജ്ജനങ്ങളെ വിവരങ്ങൾ പൊതുസ്ഥലങ്ങളിൽ പ്രദർശിപ്പിച്ചിരുന്നു എന്നും നറ്റിണൈ പാട്ടുകളിൽ വിവരിച്ചിട്ടുണ്ട്. ആയൻ, കൊറ്ക്കൈ, മറന്തൈ, കണ്ടവായിൽ, കൂടൽ, കിടങ്കിൽ, ചായ്ക്കാട്, പൊറ്റൈയാറ്, മരുതൂർ പട്ടിനം, മുണ്ടൂർ മുതലായ പ്രാചീന നഗരങ്ങളെക്കുറിച്ചും ഇതിൽ പരാമർശിച്ചിട്ടുണ്ട്. അക്കാലത്തു നിലവിലിരുന്ന വസ്ത്രധാരണം, കച്ചവട രീതികൾ, കലകൾ, ചികിത്സാരീതി എന്നിവയെപ്പറ്റിയുള്ള വിവരണങ്ങളും നറ്റിണൈ കവിതകളിൽ കാണാം.

## പുറത്തേക്കുള്ള കണ്ണികൾ
*http://books.google.co.in/books/about/Na%E1%B9%9F%E1%B9%9Fi%E1%B9%87ai.html?id=JNwZAAAAIAAJ&redir_esc=y Naṟṟiṇai - Google Books
*http://catalog.hathitrust.org/Record/001006855

വർഗ്ഗം:തമിഴ് സാഹിത്യം
വർഗ്ഗം:സംഘം കൃതികൾ
ശേഖർ ബാസു

ഭാഭാ ആറ്റമിക് റിസർച്ച് സെന്റർ ഡയറക്ടറാണ് **ശേഖർ ബാസു**. ഇന്ത്യയുടെ ന്യൂക്ലിയർ റീസൈക്ലിങ് പദ്ധതിയുടെ മുഖ്യശില്പിയാണ്.
## ജീവിതരേഖ
ബാർക് ട്രെയിനിങ് സൂളിലെ 1974 ബാച്ചുകാരനാണ്. 1988-ൽ കൽപാക്കത്ത് ബാർക്കിലെത്തിയ ഇദ്ദേഹം ന്യൂക്ലിയർ സബ്മറൈൻ പ്രൊപ്പൽഷൻ പ്ലാന്റിന്റെ കമ്മീഷനിങ്ങിൽ നിർണായക പങ്കുവഹിച്ചു. കൽപാക്കം ബാർക് ഫെസിലിറ്റീസ് സെന്റർ ഡയറക്ടറായി സേവനമനുഷ്ഠിച്ചു വരികയായിരുന്നു.
## പുരസ്കാരങ്ങൾ
ഇന്ത്യൻ ന്യൂക്ലിയർ സൊസൈറ്റിയുടെയും ആണവോർജവകുപ്പിന്റെയും പുരസ്‌കാരങ്ങൾ ലഭിച്ചിട്ടുണ്ട്.
## അവലംബം

## പുറം കണ്ണികൾ
*Sekhar Basu takes over as BARC Directorhttp://www.thehindu.com/news/national/article3547832.ece

വർഗ്ഗം:ഇന്ത്യൻ കണികാഭൗതികശാസ്ത്രജ്ഞർ
ചിറക്കൽ ടി. ബാലകൃഷ്ണൻ നായർ

ലഘുചിത്രം|ചിറക്കൽ ടി. ബാലകൃഷ്ണൻ നായർ
കേരളത്തിലെ ഒരു ചരിത്രകാരനും, ഫോക്‌ലോർ പ്രവർത്തകനും, നാടൻപാട്ടു പ്രചാരകനുമായിരുന്നു **ചിറക്കൽ ടി. ബാലകൃഷ്ണൻ നായർ**. ചിറക്കൽ കോവിലകത്തെ ആയില്യം തിരുനാൾ രാമവർമ്മ വലിയരാജയുടെയും തയ്യിൽ കല്യാണിക്കുട്ടി കെട്ടിലമ്മയുടെയും മകനായി 1907 നവംബർ 17നാണ് ജനിച്ചത്. 1977 ജനുവരി 13-ന് ഇദ്ദേഹം അന്തരിച്ചു.

## ജീവിത രേഖ

സാഹിത്യ, ചരിത്ര ഗവേഷണ പ്രവർത്തനങ്ങളിൽ മുഴുകിയ ചിറക്കൽ ടി. ബാലകൃഷ്ണൻ നായർ വടക്കേ മലബാറിന്റെ ചരിത്രത്തിലും ഫോക്‌ ലോർ (വിശേഷിച്ചും തെയ്യം) പഠനങ്ങളിലും വഴികാട്ടിയായിരുന്നു.  ഏത്‌ വിഷയത്തെക്കുറിച്ചും സരളമായ ഭാഷയിൽ ശ്രോതാക്കളുടെ ഉള്ളിലേക്ക്‌ തുളച്ചുകയറാനുള്ള ശക്തമായ, വ്യക്തമായ ഭാഷയുടെ ഉടമസ്ഥനായിരുന്നു.  ചെറുശ്ശേരി സാഹിത്യത്തെ പറ്റിയുള്ള ആധികാരിക നിഗമനങ്ങൾ ബാലകൃഷ്ണൻ നായരുടേതാണ്. നാടൻപാട്ടുകളുടെ പ്രചാരകൻ കൂടിയാണ്‌ ഇദ്ദേഹം. മാതൃഭൂമിയടക്കം നിരവധി ആനുകാലികങ്ങളിൽ ഗവേഷണ പ്രബന്ധങ്ങളൂം ലേഖനങ്ങളൂം പ്രസിദ്ധീകരിച്ചിട്ടുണ്ട്. ചിറക്കൽ ടി. ബാലകൃഷ്ണൻ നായർ കോളേജ്‌ വിദ്യാഭ്യാസകാലത്തുതന്നെ സ്വാതന്ത്ര്യസമരപ്രസ്ഥാനത്തിൽ സജീവമായി പങ്കെടുത്തിരുന്നു. മദ്രാസ്‌ പ്രസിഡൻസി കോളേജ്‌, ലയോള കോളേജ്‌ എന്നിവിടങ്ങളിൽ നിന്ന്‌ ഉന്നത വിദ്യാഭ്യാസം നേടിയ ഇദ്ദേഹം ചിറക്കൽ രാജാസ്‌ ഹൈസ്കൂളിൽ അധ്യാപകവൃത്തിയിലേർപ്പെട്ടിരുന്നു. ക്വിറ്റ്‌ ഇന്ത്യ സമരത്തിൽ പങ്കെടുത്ത്‌ അറസ്റ്റ്‌ വരിക്കുകയും ഒന്നര വർഷം ജയിൽ വാസം അനുഷ്ഠിക്കുകയും ചെയ്തു. ആദ്യകാല അധ്യാപക പ്രസ്ഥാനത്തിന്റെ നേതാവ്‌ കൂടിയായിരുന്ന ഇദ്ദേഹം പ്രൈവറ്റ് സ്കൂൾ ടീച്ചേഴ്സ് അസോസിയേഷന്റെ പ്രസിഡണ്ടായിരുന്നു. കെ.പി.സി.സി അംഗമായിരുന്ന ഇദ്ദേഹം സ്വാതന്ത്ര്യാനന്തരം സോഷ്യലിസ്റ്റ്‌ പാർട്ടിയിലാണ്‌ പ്രവർത്തിച്ചത്‌.  ചിറക്കൽ ടി. യുടെ സഹോദരൻ ചിറക്കൽ ടി. ശ്രീധരൻ നായർ ഉത്തര കേരളത്തിലെ പ്രശസ്തനായ കളരിപ്പയറ്റ്‌ ആചാര്യനും ചിത്രകാരനുമായിരുന്നു.

## ബന്ധപ്പെട്ട കൃതികൾ
വാണിദാസ്‌ എളയാവൂർ എഡിറ്റ്‌ ചെയ്ത ചിറക്കൽ ടി. യുടെ പ്രബന്ധ സമാഹാരം, ചിറക്കൽ ടി. എഡിറ്റ്‌ ചെയ്ത കേരള ഭാഷാ ഗാനങ്ങൾ, ഡോക്ടർ സുകുമാർ അഴീക്കോട്‌ മുഖ്യ രക്ഷാധികാരിയായ ചിറക്കൽ ടി. മെമ്മോറിയൽ കൾച്ചറൽ ഫോറം പ്രസിദ്ധീകരിച്ച പ്രബന്ധങ്ങളൂം സ്മരണകളൂം എന്നിവയാണ്‌ ചിറക്കൽ ടി യുമായി ബന്ധപ്പെട്ട കൃതികൾ. ഇതിൽ ആദ്യ രണ്ട്‌ പുസ്തകങ്ങളുടെയും പ്രസാധനം നിർവ്വഹിച്ചത്‌ കേരള സാഹിത്യ അക്കാദമിയാണ്‌.
## ചിത്രശാല

## അവലംബം

## പുറത്തുനിന്നുള്ള കണ്ണികൾ
*http://lsgkerala.in/chirakkalpanchayat/history 
*http://chirakkal.entegramam.gov.in

വർഗ്ഗം:1907-ൽ ജനിച്ചവർ
വർഗ്ഗം: 1977-ൽ മരിച്ചവർ
വർഗ്ഗം:നവംബർ 17-ന് ജനിച്ചവർ
വർഗ്ഗം:ജനുവരി 13-ന് മരിച്ചവർ

വർഗ്ഗം:കേരളത്തിലെ നാടോടിവിജ്ഞാനികൾ
വർഗ്ഗം:കേരളത്തിലെ ചരിത്രകാരന്മാർ
നാട്ടുപൊട്ടൻ

സഹ്യവനങ്ങളിലും സമതലങ്ങളിലും കാണപ്പെടുന്ന ചിത്രശലഭമാണ് **നാട്ടുപൊട്ടൻ** (*Potanthus pseudomaesa*). ഗ്രാമങ്ങളിലെ കുന്നുകളിലും ചെറുകാടുകളിലും ഇവയെ വല്ലപ്പോഴും കാണാൻ കഴിയും. ഇന്ത്യയുടെ വടക്കു-കിഴക്കൻ വനമേഖലകളും ശ്രീലങ്കയുമാണ് ഇവയുടെ പ്രധാന കേന്ദ്രങ്ങൾ. 

തെറിച്ചുതെറിച്ചാണിവ പറക്കുന്നത്. ഇടയ്ക്കിടെ വിശ്രമിക്കും. മിക്കപ്പോഴും ചിറകുകൾ പൂട്ടിപ്പിടിച്ചാണ് ഇരിക്കുന്നത്. എന്നാൽ വെയിൽ കായുന്ന സമയത്ത് രണ്ടു ചിറകുകളും ലംബമായിരിക്കും. ഉയരത്തിൽ പറക്കാറില്ല.  

ചിറകുകൾക്ക് തവിട്ട് നിറമാണ്. ചിറകിന്റെ പുറത്തും അടിവശത്തും ഓറഞ്ച് നിറത്തിലുള്ള പുള്ളികൾ ഉണ്ട്. പിൻചിറകിന്റെ പുറത്ത് മഞ്ഞപ്പുള്ളികളാണുള്ളത്.

## അവലംബം

## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
കലികാലം (ചലച്ചിത്രം)

റെജി നായർ രചനയും സംവിധാനവും നിർവ്വഹിച്ച് 2012-ൽ പുറത്തിറങ്ങിയ മലയാളചലച്ചിത്രമാണ് ***കലികാലം***. ശാരദയാണ് ഈ ചിത്രത്തിലെ കേന്ദ്രകഥാപാത്രത്തെ അവതരിപ്പിച്ചിരിക്കുന്നത്.

## ഇതിവൃത്തം
ഒരമ്മയുടെയും മൂന്നു മക്കളുടെയും കഥയാണ് ഈ ചിത്രം പറയുന്നത്. ഈ ചെറിയ കുടുംബത്തിലുണ്ടാകുന്ന സങ്കീർണ്ണതകളാണ് ഈ ചിത്രത്തിന്റെ ഇതിവൃത്തം.

## അഭിനേതാക്കൾ
* ശാരദ – ടീച്ചർ
* ലാലു അലക്സ് – സതീഷ്
* അശോകൻ – രഘു
* സുരേഷ് കൃഷ്ണ
* ശാരി – മീനാക്ഷി
* ലിയോണ ലിഷോയ്
* ലക്ഷ്മി ശർമ്മ
* മാമുക്കോയ
* കോഴിക്കോട് നാരായണൻ നായർ
* ശ്രീഹരി
* മുൻഷി വേണു
* അനൂപ് ചന്ദ്രൻ
* നവമി
* സത്യ പിള്ള

## നിർമ്മാണം
തിരക്കഥാകൃത്തായ റെജി നായർ സംവിധാനം ചെയ്ത ആദ്യ ചലച്ചിത്രമാണ് *കലികാലം*. പ്രശസ്ത ഛായാഗ്രാഹകനായ മധു അമ്പാട്ട് ആണ് ഈ ചിത്രത്തിന്റെ ഛായാഗ്രഹണം നിർവ്വഹിച്ചിരിക്കുന്നത്. ഔസേപ്പച്ചൻ-ഒ.എൻ.വി. കുറുപ്പ് കൂട്ടുകെട്ട് 1993-ൽ പുറത്തിറങ്ങിയ *[[ആകാശദൂത്]]* എന്ന ചിത്രത്തിനു ശേഷം ഒന്നിച്ചു എന്ന പ്രത്യേകത കൂടി ഈ ചിത്രത്തിനുണ്ട്.

### ചിത്രീകരണം
തലശ്ശേരിയിലും സമീപ പ്രദേശങ്ങളിലുമായാണ് ചിത്രീകരണം നടന്നത്.

## സംഗീതം

## അവലംബം

## പുറത്തേക്കുള്ള കണ്ണികൾ
* 
* ''കലികാലം''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
സർഫസ്

മൈക്രോസോഫ്റ്റ് പുറത്തിറക്കിയ ടാബ്‌ലറ്റ് കംപ്യൂട്ടർ ആണ് **സർഫസ്.** മൈക്രോസോഫ്റ്റിന്റെ ഏറ്റവും പുതിയ ഓപറേറ്റിങ് സിസ്റ്റമായ വിൻഡോസ്-8 ഉപയോഗിക്കാനാവുംവിധമാണ് ടാബ്‌ലറ്റിന്റെ രൂപകൽപ്പന. ടച്ച് സ്‌ക്രീൻ സംവിധാനത്തോടുകൂടിയാണ് സർഫസ് പുറത്തിറക്കുന്നത്.
## മോഡലുകൾ
ഇന്റൽ പ്രൊസസറും എ.ആർ.എം പ്രൊസസറും ഉപയോഗിക്കാനാവുംവിധം വ്യത്യസ്ത മോഡലുകളിൽ ലഭ്യമാവും. എ.ആർ.എം പ്രൊസസർ ഉപയോഗിക്കുന്ന മോഡലിന് 0.4 ഇഞ്ചും ഇന്റൽ ശ്രേണിയിലുള്ളതിന് 0.5 ഇഞ്ചും കനമാണുള്ളത്. ഐ പാഡിനേക്കാൾ വലിപ്പം കൂടിയ സ്‌ക്രീൻ ഉള്ളതാണ് സർഫസിനെ മറ്റുള്ള ടാബ്‌ലറ്റുകളിൽനിന്നു വ്യത്യസ്തമാക്കുന്നത്. 32 ജി.ബി., 64 ജി.ബി., 128 ജി.ബി. സ്റ്റോറേജ് കപ്പാസിറ്റിയാണ് വിവിധ മോഡലുകൾക്കുള്ളത്.
## അവലംബം
അൽ കറാവിയ്യിൻ യൂനിവേഴ്‌സിറ്റി

എ.ഡി. 859 ൽ മൊറോക്കൊയിൽസ്ഥാപിക്കപ്പെട്ട സർവ്വകലാശാലയാണ് അൽ കറാവിയ്യിൻ യൂനിവേഴ്‌സിറ്റി  . ഫാത്വിമ അൽ ഫിഹ്‌രി എന്ന വനിതയാണ് കറാവിയ്യിൻ സർവ്വകലാശാലയുടെ സ്ഥാപക. മദ്ധ്യകാലത്തുതന്നെ  ഇസ്ലാമികസാംസ്കാരികകേന്ദ്രമെന്ന നിലയിൽ പ്രസിദ്ധിയാർജിച്ച ഈ സ്ഥാപനത്തിൽ ഇസ്ലാമിക ദർശനങ്ങൾക്ക്പുറമെ വൈദ്യ ശാസ്ത്രം, ഗണിത ശാസ്ത്രം, ചരിത്രം, രസതന്ത്രം എന്നീ വിഷയങ്ങളും പഠിപ്പിച്ചിരുന്നു.
## അവലംബം


വർഗ്ഗം:സർവ്വകലാശാലകൾ
ഷാഹി ഇമാമുറ

രണ്ടാം ലോകമഹായുദ്ധത്തിനുശേഷം ജാപ്പനീസ് സിനിമയിൽ കലാസമ്പന്നതയുടെ ഒരു ലോകം പടുത്തുയർത്തിയ ചലച്ചിത്രകാരനായിരുന്നു **ഷോഹി ഇമാമുറ**.(ജനനം:15 സപ്തം: 1926 -30 മെയ് 2006) അദ്ദേഹത്തിന്റെ പ്രഥമ ചിത്രമായ "സ്റ്റോളൻ  ഡിസയർ" 1958 ൽ പുറത്തുവന്നു.കാൻ ചലചിത്രോത്സവത്തിൽ മികച്ച ചിത്രത്തിനുള്ള ഗോൾഡൻ പാം അവാർഡ് അദ്ദേഹത്തിന്റെ"**ബല്ലാഡ് ഓഫ് നരയാമ**" നേടിയിരുന്നു.(1983)
കലാമണ്ഡലം സുഗന്ധി

കേരളത്തിലെ പ്രശസ്തയായ മോഹിനിയാട്ടം നർത്തകിയാണ് **കലാമണ്ഡലം സുഗന്ധി.** കേരള സംഗീത നാടകഅക്കാദമിയുടെ 2012 ലെ കലാരത്ന പുരസ്കാരം ലഭിച്ചിട്ടുണ്ട്.
## ജീവിതരേഖ
വളരെ ചെറുപ്പത്തിൽ തന്നെ നൃത്തത്തിൽ നല്ല താൽപര്യമുണ്ടായിരുന്ന സുഗന്ധിക്ക് കാവാലം നാരായണപ്പണിക്കർ ആണ് കലാമണ്ഡലത്തിൽ ചേരാൻ പ്രോത്സാഹനമേകിയത്. കലാമണ്ഡലത്തിൽ ചന്ദ്രികയും സത്യഭാമയും ഗുരുക്കന്മാരായിരുന്നു, ഒപ്പം, ചെയർമാനായിരുന്ന എം.കെ.കെ നായരുടെ പ്രോത്സാഹനവും ലഭിച്ചു. കലാമണ്ഡലത്തിലെ പഠനം കഴിഞ്ഞ് പുറത്തിറങ്ങിയ സുഗന്ധിക്ക് ഫാക്ട് സ്കൂളിൽ നൃത്താധ്യാപികയായി നിയമനവും കിട്ടി. ഫാക്ടിന്റെ മാനേജിംഗ് ഡയറക്ടർ കൂടിയായിരുന്ന എം.കെ.കെ. നായർ സുഗന്ധിക്ക് ആന്ധ്രയിൽ വേദാന്തം പ്രഹ്ലാദശർമ്മയുടെ അടുത്ത് കുച്ചുപ്പുഡി പഠിക്കാനും അവസരമൊരുക്കി. കലാമണ്ഡലത്തിൽ മോഹിനിയാട്ടത്തിന് രൂപവും ഭാവവും നൽകി കച്ചേരി സമ്പ്രദായത്തിൽ ചിട്ടപ്പെടുത്തിയ ആചാര്യ കല്യാണിക്കുട്ടിയമ്മയുടെ കീഴിൽ മോഹിനിയാട്ടം അഭ്യസിക്കാനിടയായതും സുഗന്ധിക്ക് പിന്നീട് ഏറെ സഹായകമായി. പത്മ സുബ്രഹ്മണ്യത്തിന്റെ സെമിനാറുകളിലും ഡെമോൺസ്ട്രേഷനുകളിലും പങ്കെടുക്കുകയും ശിഷ്യയാകാൻ കഴിഞ്ഞതും ജീവിതത്തിലെ ഭാഗ്യമായി സുഗന്ധി കരുതുന്നു. കൊറിയോഗ്രഫിയിൽ തനതായ വ്യക്തിമുദ്ര പതിപ്പിക്കാൻ കഴിഞ്ഞ കലാകാരിയാണ് സുഗന്ധി. 
ക്ഷേത്രദർശനം നടത്തുന്ന ഭക്തന്റെ അനുഭവത്തിലൂടെ മോഹിനിയാട്ട കച്ചേരി എന്ന "സേവ" ചിട്ടപ്പെടുത്തി പുതിയൊരു സമ്പ്രദായത്തിന് രൂപം നൽകിയിട്ടുണ്ട്. കർണാടകസംഗീത ശൈലിയിൽ പാട്ടുകൾക്കനുസരിച്ച് മോഹിനിയാട്ടം അവതരിപ്പിക്കുന്നതാണ് നിലവിലുള്ള രീതി. എന്നാൽ  സോപാനസംഗീതത്തിന്റെ ചിട്ടവട്ടങ്ങൾക്കനുസരിച്ച് മോഹിനിയാട്ടകച്ചേരി അവതരിപ്പിക്കുകയാണിവിടെ ചെയ്യുന്നത്.
## കൃതികൾ
*ഹസ്തരത്‌നാകരം. ( മോഹിനിയാട്ടത്തിലെ ഹസ്തമുദ്രകളെ ആസ്പദമാക്കി രചിച്ചത്)
## പുരസ്കാരങ്ങൾ
*കേരള സംഗീത നാടകഅക്കാദമിയുടെ കലാരത്ന പുരസ്കാരം(2012)
## അവലംബം

## പുറം കണ്ണികൾ
*കലാമണ്ഡലം സുഗന്ധി http://www.deshabhimani.com/periodicalContent4.php?id=408

വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:മോഹിനിയാട്ടം നർത്തകർ
എം.കെ.കെ. നായർ

ഇന്ത്യൻ അഡ്മിനിസ്ട്രേറ്റീവ് സർവീസിലെ പ്രഗല്ഭനായ ഉദ്യോഗസ്ഥനും സാഹിത്യകാരനും കലാസ്വാദകനുമായിരുന്നു **എം.കെ.കെ. നായർ** (29 ഡിസംബർ 1920 - 27 സെപ്റ്റംബർ 1987). കേരള കലാമണ്ഡലം ചെയർമാനായിരുന്നു.
## ജീവിതരേഖ
തിരുവനന്തപുരത്ത് പാൽക്കുളങ്ങരയുള്ള മേപ്പള്ളിവീട്ടിൽ 1920 ഡി. 29-ന് ജനിച്ചു. അച്‌ഛൻ കേശവപിളള. അമ്മ ജാനകി അമ്മ. തിരുവനന്തപുരം മഹാരാജാസ്‌ കോളജിൽ ബി.എ.യ്‌ക്കു ചേർന്നു(1937). 1939-ൽ മദിരാശി സർവകലാശാലയിൽനിന്നു ബി.എ. (ഫിസിക്‌സ്‌) ഒന്നാം ക്ലാസ്സിൽ ഒന്നാം റാങ്കോടെ ജയിച്ചു. പിന്നീട്‌ എഫ്‌.എൽ.പരീക്ഷയും.
പല ഔദ്യോഗിക മേഖലകളിലും സേവനമനുഷ്ഠിച്ചശേഷം 1948-ൽ ഐ.എ.എസ്. പരീക്ഷ പാസ്സായി. സേലം അസി. കളക്ടറായിട്ടാണ് ഈ നിലയിൽ ഇദ്ദേഹത്തിന്റെ ഔദ്യോഗികജീവിതം ആരംഭിക്കുന്നത്. ഡൽഹി സെക്രട്ടേറിയറ്റിലെ സേവനകാലത്താണ് എം.കെ.കെ. നായർ വ്യവസായ മണ്ഡലവുമായി ബന്ധപ്പെട്ടത്. നെഹ്റു, വി.പി. മേനോൻ, രാജാജി, കാമരാജ്, കാർട്ടൂണിസ്റ്റ് ശങ്കർ, വി.കെ. കൃഷ്ണമേനോൻ, പി.സി. അലക്സാണ്ടർ, എം.ഒ. മത്തായി, എസ്.കെ. പൊറ്റെക്കാട്ട് തുടങ്ങിയവരുമായി ഇദ്ദേഹത്തിന് അടുത്തവ്യക്തി ബന്ധമുണ്ടായിരുന്നു. എഫ്‌.എ.സി.റ്റി. യുടെ മാനേജിങ്ങ്‌ ഡയറക്‌ടർ(’59-71‘), കേരളാ മാനേജ്‌മെന്റ്‌ അസോസിയേഷന്റെയും കേരള പ്രൊഡക്‌ടിവിറ്റി കൗൺസിലിന്റെയും സ്‌ഥാപകാദ്ധ്യക്ഷൻ. സ്വകാര്യപൊതുസഹകരണമേഖലകളുടെ പരമോന്നതസമിതിയായ ഫെർട്ടിലൈസർ അസോസിയേഷൻ ചെയർമാൻ(’65-67‘). കേന്ദ്രഗവൺമെന്റ്‌ രാസവളത്തെക്കുറിച്ചു പഠിക്കാൻ നിയോഗിച്ച ശിവരാമൻ കമ്മിറ്റി അംഗം(1966). കേരള കലാമണ്ഡലം ചെയർമാൻ (1966-1971) എന്നീ നിലകളിൽ പ്രവർത്തിച്ചു. കലാമണ്ഡലം ചെയർമാനായ കാലത്താണ് ആദ്യമായി ഒരു കഥകളി സംഘം യൂറോപ്യൻ പര്യടനം നടത്തുന്നത്. കഥകളി ലോക പ്രസിദ്ധി നേടിയത് ഈ പര്യടനങ്ങളിലൂടെയാണ്. 1965-ൽ ആലുവയിൽ സംഘടിതമായ അഖിലേന്ത്യാ റൈറ്റേഴ്സ് കോൺഫറൻസിന് ചുക്കാൻ പിടിച്ചതും എം.കെ.കെ. നായരാണ്. 1971-ൽ ഇദ്ദേഹം ഫാക്ടിൽനിന്ന് വിരമിക്കുകയും പ്ലാനിങ് കമ്മീഷനിൽ ജോയിന്റ് സെക്രട്ടറിയാകുകയും ചെയ്തു.
കഥകളിയുടെ വലിയ ആരാധകനായിരുന്ന ഇദ്ദേഹം കഥകളി, മോഹിനിയാട്ടം മുതലായ കേരളീയ കലകളെപ്പറ്റി ഇംഗ്ളീഷിലും മലയാളത്തിലും അനേകം ലേഖനങ്ങൾ എഴുതിയിട്ടുണ്ട്. തിരുവനന്തപുരം ജില്ലയിൽ പകൽക്കുറിയിൽ തെക്കൻ ചിട്ടയിൽ ഒരു കഥകളി വിദ്യാലയം സ്ഥാപിച്ചതും എം.കെ.കെ. നായരാണ്.

## കൃതികൾ
*ആരോടും പരിഭവമില്ലാതെ: ഒരു കാലഘട്ടത്തിന്റെ കഥ (ആത്മകഥ)
*കഥകളി 
*ആട്ടക്കഥയമ്മാവൻ കഥപറയുന്നു 
*കഥകളി- എ ടോട്ടൽ തീയറ്റർ
*ക്ലാസിക്കൽ ആർട്‌സ്‌ ഒഫ്‌ കേരള 
## പുരസ്കാരങ്ങൾ
## അവലംബം

## പുറം കണ്ണികൾ

വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:കഥകളി
വർഗ്ഗം:1920-ൽ ജനിച്ചവർ
സംഗ്രഹാലയം

കലാ സാഹിത്യ സാംസ്‌കാരിക പ്രാധാന്യം ഉള്ള വസ്തുക്കളുടെ ശേഖരിച്ച്  പൊതു പ്രദർശനത്തിന് സജ്ജം ആക്കുന്ന  സ്ഥാപനം ആണ് **സംഗ്രഹാലയം** അഥവാ **മ്യൂസിയം**. പലപ്പോഴും പുരാവസ്തുക്കളും, ദേശീയ സ്വത്ത്‌ എന്ന സ്ഥാനം ഉള്ള അമൂല്യ വസ്തുക്കളും സംഗ്രഹാലയങ്ങളിൽ ആണ് സൂക്ഷിക്കുക. സാധാരണ വലിയ നഗരങ്ങളിലാണ് സംഗ്രഹാലയങ്ങൾ ഉണ്ടാവുക. ചരിത്രം, കല, സാംസ്കാരിക പൈതൃകം എന്നിവയെക്കുറിച്ച് സന്ദർശകരെ ബോധവൽക്കരിക്കുകയാണ് സംഗ്രഹാലയങ്ങളുടെ പ്രധാന ഉദ്ദേശം.  

പുരാതന കാലങ്ങളിൽ വ്യക്തികളുടെ സ്വകാര്യ ശേഖരങ്ങൾ ആണ് സംഗ്രഹാലയങ്ങൾ ആയി പ്രവർത്തിച്ചിരുന്നത്, ചരിത്രത്തിലെ ഏറ്റവും പുരാതനമായ സ്വകാര്യ സംഗ്രഹാലയം നിയോ ബാബിലോണിയൻ സാമ്രാജ്യത്തിലെ ഒരു  എന്നിഗൽഡി  (530 BC ) രാജ കുമാരിയുടേത് ആയിരുന്നു. ഇത്തരം സ്വകാര്യ സംഗ്രഹാലയങ്ങൾ പലപ്പോഴും സാധാരണ ജനങ്ങൾക്ക്‌ പ്രവേശനമില്ലാത്തവയായിരുന്നു. ആദ്യത്തെ പൊതു സംഗ്രഹാലയങ്ങൾ യുറോപ്പിൽ  നവോത്ഥാന കാലത്തു ആണ് തുടങ്ങിയത്.  Pope Sixtus നാലാമൻ തന്റെ സ്വകാര്യ ശേഖരം 1471 ൽ റോമിലെ പൊതു ജനങ്ങൾക്ക്‌ സമർപ്പിച്ചപ്പ്പോൾ ആണ് ലോകത്തിലെ ആദ്യത്തെ പൊതു സംഗ്രഹാലയം സ്ഥാപിക്കപ്പെട്ടത്. വിക്റ്റോറിയൻ കാലഘട്ടത്തിലെ  തിരുവനന്തപുരത്ത് ഉള്ള നേപ്പിയർ മ്യൂസിയം കേരളത്തിലെ ഒരു പ്രധാന സംഗ്രഹാലയമാണു്. 

## ലോകത്തിലെ പ്രധാന സംഗ്രഹാലയങ്ങൾ
* Capitone മ്യൂസിയം (Rome)  - Pope Sixtus നാലാമൻ 1471 ൽ തുടങി വച്ച ലോകത്തിലെ ആദ്യത്തെ സംഗ്രഹാലയം. 
* വത്തിക്കാൻ മ്യൂസിയം (Vatican) - പഴക്കത്തിൽ  ലോകത്തിലെ രണ്ടാമത്തെ സംഗ്രഹാലയം
* പാരിസിലെ ലൂവ്രേ സംഗ്രഹാലയം.  ലിയനാഡോ ഡാവിഞ്ചി വരച്ച വിശ്വവിഖ്യാതം ആയ മോണാലിസ ഇവിടെ ആണു പ്രദർശിപ്പിച്ചിരിക്കുന്നത്.
* ലണ്ടനിലെ ടവർ ഒഫ് ലണ്ടൻ മ്യൂസിയം.

## അന്താരാഷ്ട മ്യൂസിയദിനം
മെയ് മാസം 18ന് അന്താരാഷ്ട്ര മ്യൂസിയദിനമായി ആചരിക്കുന്നു.

## അവലംബം

 
## പുറമെ നിന്നുള്ള കണ്ണികൾ
* International Council of Museums
* VLmp directory of museums
*
*

വർഗ്ഗം:മ്യൂസിയങ്ങൾ
ആന്റണീസ് സമരാസ്

ഗ്രീസിലെ ഒരു സാമ്പത്തിക വിദഗ്ദ്ധനും, രാഷ്ട്രീയ പ്രവർത്തകനും, ഗ്രീസിന്റെ ഇപ്പോഴത്തെ പ്രധാനമന്ത്രിയുമാണ്  **ആന്റണീസ് സമരാസ്** (, ; born 23 മേയ് 1951) 2012 ജൂണിൽ നടന്ന തിരഞ്ഞെടുപ്പിൽ ഒന്നാമതെത്തിയ യാഥാസ്ഥിതിക കക്ഷിയായ ന്യൂഡെമോക്രസി പാർട്ടിയുടെ നേതാവാണിദ്ദേഹം. 2012 ജൂൺ 20 മുതൽ ഗ്രീസിന്റെ പ്രധാനമന്ത്രിയാണിദ്ദേഹം. 
## ജീവിതരേഖ
## രാഷ്ട്രീയം
## 2012 തെരഞ്ഞെടുപ്പ്
മെയ് ആറിന് ഗ്രീസിൽ തിരഞ്ഞെടുപ്പ് നടന്നെങ്കിലും ആർക്കും മന്ത്രിസഭ രൂപവത്കരിക്കാൻ കഴിഞ്ഞില്ല. ആഴ്ചകൾ നീണ്ട രാഷ്ട്രീയ പ്രതിസന്ധിക്ക് ഒടുവിലാണ് കഴിഞ്ഞയാഴ്ച നടന്ന തിരഞ്ഞെടുപ്പിൽ മുന്നൂറിൽ 129 സീറ്റ് നേടി ന്യൂഡെമോക്രസി പാർട്ടി ഒന്നാമതെത്തിയത്. യുറോപ്യൻ യൂണിയന്റെ സാമ്പത്തികസഹായവും അനുബന്ധമായുള്ള ചെലവുചുരുക്കലിനെയും അനൂകൂലിച്ച കക്ഷിയായിരുന്നു ന്യൂഡെമോക്രസി പാർട്ടി. സാമ്പത്തിക സഹായത്തിനെതിരെ രംഗത്തുവന്ന ഇടതുകക്ഷിയായ സിറിസ പാർട്ടിക്ക് 71 സീറ്റുകൾ ലഭിച്ചു. 31 സീറ്റാണ് പസോക് പാർട്ടിക്ക് ലഭിച്ചത്. തിരഞ്ഞെടുപ്പിൽ മൂന്നാമതെത്തിയ സോഷ്യലിസ്റ്റ് കക്ഷിയായ പസോക് പാർട്ടിയും ഡെമോക്രാറ്റിക് ലെഫ്റ്റിസ്റ്റ് പാർട്ടിയുമായി ചേർന്നുള്ള കൂട്ടുകക്ഷി മന്ത്രിസഭയ്ക്കാണ് അദ്ദേഹം നേതൃത്വം നൽകുക.
## അവലംബം

## പുറം കണ്ണികൾ

* Official website of Antonis Samaras (in Greek) 

|-

|-

|-

|-

|-

|-

വർഗ്ഗം:ഗ്രീസ് പ്രധാനമന്ത്രിമാർ
വർഗ്ഗം:1951-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ജിൻസെങ്

കൊറിയ വടക്കൻ ചൈന കിഴക്കൻ സൈബീരിയ എന്നിവിടങ്ങളിൽ കാണപ്പെടുന്ന ഒരിനം ചെടിയാണ് **ജിൻസെങ്**. വലിയ ഔഷധമൂല്യമുള്ളതാണ് അതിന്റെ കിഴങ്ങ്. ഭൂമധ്യരേഖയ്ക്കു വടക്കു മാത്രമേ ഈ ചെടി കാണപ്പെടുന്നുള്ളൂ. നല്ല തണുപ്പുള്ള പ്രദേശങ്ങളിലാണ്  ഇവ വളരുന്നത്. ഊർജദായകമായ ഒരു ഔഷധമായാണതു കരുതപ്പെടുന്നത്. പ്രാചീന വൈദ്യന്മാർ ചൈനയിലും കൊറിയയിലുമൊക്കെ അതു വ്യാപകമായി ഉപയോഗിച്ചിരുന്നു.

വർഗ്ഗം:പരമ്പരാഗത ചൈനീസ് വൈദ്യശാസ്ത്രത്തിൽ ഉപയോഗിക്കുന്ന സസ്യങ്ങൾ
ഗോപാല മെമ്മോറിയൽ ആർട്സ്‌ ക്ലബ്‌ ആൻഡ്‌ ലൈബ്രറി

തിരുവനന്തപുരം ജില്ലയിൽ നെടുമങ്ങാട് താലൂക്കിൽ കല്ലറ ഗ്രമാപ്പഞ്ചായാത്തിലെ ചെറുവാളം എന്നാ ഗ്രാമത്തിൽ പ്രവർത്തിക്കുന്ന ഒരു ഗ്രന്ഥാലയമാണ് **ഗോപാല മെമ്മോറിയൽ ആർട്സ്‌ ക്ലബ്‌ ആൻഡ്‌ ലൈബ്രറി**.  1940 കളുടെ അവസാനം ചെറുവാളം കേന്ദ്രമാക്കി ആരംഭിച്ച സാംസ്ക്കാരിക കേന്ദ്രമായിരുന്നു കൈരളി വായനശാല.എ.തങ്കപ്പൻ നായർ,ആർ.വാസുദേവൻ പിള്ള, പി.ശേഖരൻ നായർ, കെ.മനോഹരൻ നായർ,ഡി.സോമൻ, ജി.സുകുമാരപിള്ള, പി.ചാമി, ഗോപാലൻ,ജി.ശിവദാസൻ ആർ.രാമകൃഷ്ണൻ ആശാരി മുതലായ ചെറുപ്പക്കാരായിരുന്നു ഈ ഉദ്യമത്തിന്റെ പിന്നിൽ.  ഇവരുടെ നേതൃത്വത്തിൽ മികച്ച കലാ-സാംസ്ക്കാരിക പ്രവർത്തനം മാതൃകാപരമായിത്തന്നെ നടന്നു.  ഇതിനിടെ രോഗബാധിതനായിത്തീർന്ന ഗോപാലൻ അന്തരിച്ചു. സാമൂഹ്യമായി പിന്നോക്കം നിന്നിരുന്ന ചെറുവാളം പ്രദേശത്തുനിന്നും നഗരത്തിലേയ്ക്ക് വിദ്യാഭ്യാസത്തിനു പോയ ഗോപാലൻ ഇരുപത്തിയേഴാം വയസ്സിൽ അന്തരിച്ചു(1958 ജൂൺ 05).

ഗോപാലന്റെ സ്മരണയ്ക്കായി കൈരളി വായനശാലയുടെ പേര് ഗോപാല മെമ്മോറിയൽ ആർട്സ്‌ ക്ലബ്‌ ആൻഡ്‌ ലൈബ്രറി എന്നാക്കി മാറ്റി.

വർഗ്ഗം:കേരളത്തിലെ ഗ്രന്ഥാലയങ്ങൾ
ഷെം

**ഷെം** (Hebrew: שם, Modern Shem Tiberian Šēm ; Greek: Σημ Sēm; Arabic: سام) ഹീബ്രു ബൈബിളിൽ നോഹയുടെ മക്കളിൽ ഒരാൾ ആയിരുന്നു. സെമിറ്റിക് (Semitic) വംശത്തിന്റെ പേര് ഷെമിൽ നിന്നാണുണ്ടായത്. സെമിറ്റിക് എന്ന വാക്ക് കൊണ്ടുദ്ദേശിക്കുന്നത് ഷെമ്മിൽ നിന്നുൽഭവിച്ചത് എന്നാണ്. ഷെം അറബി, ഹീബ്രു, അസ്സീറിയൻ എന്നീ വിവിധ സെമിറ്റിക് ജനതകളുടെ പിതാമഹനാണെന്നാണ് വിശ്വാസം.  ഉൽപ്പത്തിപ്പുസ്തകം (Genesis) 11:10 അനുസരിച്ച് പ്രളയം ഉണ്ടായ വർഷം ഷെമിനു 99 വയസ്സു ആയിരുന്നു. ഇദ്ദേഹത്തിനു അഞ്ചു ആൺ മക്കൾ ഉണ്ടായിരുന്നു (Elam, Asshur, Arpachshad, Lud, and Aram). ഇദ്ദേഹത്തിന്റെ മകനായ അർപാക്ഷാഡിന്റെ (Arpachshad) സന്തതി പരമ്പരകളിൽ പെട്ട അബ്രഹാം ഹീബ്രുകളുടെയും, അറബികളുടെയും പിതാ മഹൻ ആണ്.  ഷെമിന്റെ അഞ്ചു മക്കളാണ് ഏലം, അസ്സീറിയ, അഷുർ, ലുദ്, അരാം എന്നീ ജനതകളുടെ പിതാമഹർ എന്നു് ഒന്നാം നൂറ്റാണ്ടിൽ ജീവിച്ചിരുന്ന ചരിത്രകാരൻ ഫ്ലാവിയസ് ജോസഫസ് രേഖപ്പെടുത്തിയിരുന്നു. ഇസ്ലാമിക വിശ്വാസങ്ങൾ അനുസരിച്ച് ഷെം നൂഹ് നബിയുടെ വിശ്വാസികളായ മക്കളിൽ ഒരാളാണ്, നൂഹ് നബിക്ക് ശേഷം പ്രവാചക സ്ഥാനം ലഭിച്ച ആളായിട്ട് ഷെമ്മിനെ കണക്കാക്കുന്നു.

## അവലംബം

## പുറത്തേക്കുള്ള കണ്ണികൾ
* Gary Greenberg, author of several books on Egyptian/Hebrew mythology and President of the Biblical Archaeology Society of New York
* 

വർഗ്ഗം:ബൈബിളിലെ കഥാപാത്രങ്ങൾ
പി.കെ. ജോസ്

സംസ്‌കൃതപണ്ഡിതനും ഗ്രന്ഥകാരനും കവിയുമായിരുന്നു **പ്രൊഫ.പി.കെ. ജോസ്** (മരണം : 20 ജൂൺ 2012).പാവറട്ടിയിലെ കല്പിത സംസ്‌കൃത സർവ്വകലാശാലയിൽ ദീർഘകാലം അധ്യാപകനായിരുന്നു. 
## ജീവിത രേഖ
കേന്ദ്രസർക്കാർ സ്ഥാപനമായ രാഷ്ട്രീയ സംസ്‌കൃത സംസ്ഥാൻ കല്പിത സർവ്വകലാശാലയുടെ ഗുരുവായൂർ സെന്ററിന്റെ (മുൻ പാവറട്ടി സംസ്‌കൃത കോളേജ്) സ്ഥാപകൻ പി.ടി. കുര്യാക്കോസ് മാസ്റ്ററുടെ മകനാണ്.കുര്യാക്കോസ് മാസ്റ്റർ 1973 ൽ ട്രസ്റ്റ് രൂപവത്കരിച്ചാണ് പാവറട്ടി സംസ്‌കൃത കോളേജ് സൗജന്യമായി കേന്ദ്രസർക്കാരിന് കൈമാറിയത്. കോളേജ് സർക്കാർ ഏറ്റെടുക്കാൻ പിന്നെയും വർഷങ്ങൾ വേണ്ടിവന്നു. ഇതിന് ഡൽഹിയിൽ അക്ഷീണം പ്രവർത്തിച്ചത് പ്രൊഫ. ജോസാണ്. 2000 ഫിബ്രവരിയിൽ പാവറട്ടിയിലെ സംസ്‌കൃത കോളേജ് വിൽക്കാൻ തീരുമാനമുണ്ടായി. കോളേജ് വിൽക്കാതിരിക്കാൻ കേന്ദ്രസർക്കാരിനെതിരെയുള്ള സമരത്തിലും മുന്നിൽ നിന്നത് ഇദ്ദേഹമാണ്. അന്നത്തെ കേന്ദ്ര വിദ്യാഭ്യാസ മന്ത്രിയായിരുന്ന മുരളീമനോഹർ ജോഷിക്ക് സംസ്‌കൃത വിദ്യാപീഠത്തിന്റെ വിലാപം സംസ്‌കൃതത്തിൽ എഴുതിയാണ് ധരിപ്പിച്ചത്. വിദ്യാപീഠം വിൽക്കാനുള്ള ശ്രമം പിന്നീട് കേന്ദ്രസർക്കാർ പിൻവലിച്ചു.
ഭാര്യ : വേലൂർ അറങ്ങാശ്ശേരി മേരി
## കൃതികൾ
*സാഹിതീ തൃതീയ ദർപ്പണം
*ഗുരുഹൃദയം
*ശ്രവണ മഹാമഹം
*ദിവ്യതാരക
*വിഭാവരി
*മുക്തകനി
*വർഷസന്ധ്യ
*നന്ദിനമായ
*ദ്രോണദേശികനോട്
*മുക്കൂറ്റിപ്പൂക്കൾ
സംസ്‌കൃതത്തിൽ 22 കൃതികളും, മലയാളത്തിൽ 21 കൃതികളും ഹിന്ദിയിൽ അഞ്ച് കൃതികളും

## പുരസ്കാരം
*സമ്മാൻ രാശി പുരസ്കാരം
## അവലംബം

## പുറം കണ്ണികൾ
സംസ്‌കൃത പണ്ഡിതൻ പ്രൊഫ.പി.കെ. ജോസ് അന്തരിച്ചു http://www.mathrubhumi.com/online/malayalam/news/story/1669396/2012-06-21/kerala 

വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:കേരളത്തിലെ സംസ്കൃതപണ്ഡിതർ
വിളക്കുടി രാജേന്ദ്രൻ

പത്രപ്രവർത്തകനും എഴുത്തുകാരനുമാണ് **ഡോ.** **വിളക്കുടി രാജേന്ദ്രൻ**.

## ജീവിതരേഖ

1949 ജൂലൈ 06 ന് കൊല്ലം ജില്ലയിലെ  വിളക്കുടിയിൽജനിച്ചു. അച്ഛൻ: കെ പി കുഞ്ഞൻപിള്ള. അമ്മ : ജി സുമതിക്കുട്ടിയമ്മ. വിളക്കുടി ഗവൺമെൻറ് LPS, ദേവസ്വം ബോർഡ് UPS എന്നിവിടങ്ങളിൽ പ്രാഥമിക വിദ്യാഭ്യാസം, തലവൂർ ദേവി വിലാസം ഹൈസ്കൂൾ കൊട്ടാരക്കര സെൻ്റ് ഗ്രിഗോറിയോസ് കോളേജ്, പന്തളം എൻഎസ്എസ് കോളേജ്, ചങ്ങനാശ്ശേരി സെൻറ് ബെർക്കുമാൻസ് കോളേജ്, തിരുവനന്തപുരം ഗവൺമെൻ്റ് ട്രെയിനിംഗ് കോളേജ് എന്നിവിടങ്ങളിൽ ഉപരിപഠനം. കേരള സർവകലാശാലയിൽ നിന്നു എം.എ (മലയാളം), ബി.എഡ്, പിഎച്ച്ഡി ബിരുദങ്ങൾ നേടി. കേരളദേശം, കേരളപത്രിക ദിനപത്രങ്ങളിൽ സബ് എഡിറ്ററായും പ്രഭാത് ബുക്ക് ഹൗസിലും, ചതുരംഗം വാരികയിലും അസി. എഡിറ്ററായും, ശാസ്ത്രഗതി മാസികയുടെ മാനേജിംഗ് എഡിറ്ററായും പ്രവർത്തിച്ചിരുന്നു. കേരള ഭാഷാ ഇൻസ്റ്റിറ്റിറ്റ്യൂട്ടിൽ അസി. ഡയറക്ടർ, വിജ്ഞാന കൈരളി മാസികയുടെ പത്രാധിപർ, ഡോ. കെ എം ജോർജ് സ്മാരക ഭാഷാ പഠനഗവേഷണ കേന്ദ്രത്തിന്റെ സ്ഥാപക കോ-ഓർഡിനേറ്റർ, വൈലോപ്പിള്ളി സംസ്കൃതി ഭവൻ മെമ്പർ സെക്രട്ടറി എന്നീ നിലകളിലും പ്രവർത്തിച്ചു. ജീവചരിത്രം, സ്ഥലനാമ പഠനം, കഥ, ബാലസാഹിത്യം, വിവർത്തനം, സാഹിത്യവിമർശനം എന്നീ മേഖലകളിലായി 25ലേറെ പുസ്തകങ്ങൾ പ്രസിദ്ധീകരിച്ചിട്ടുണ്ട്. കേന്ദ്ര സാംസ്കാരിക വകുപ്പിന്റെ സീനിയർ ഫെലോഷിപ്പ് ലഭിച്ചു 
കേരള സർക്കാരിന്റെ ബുക്ക് മാർക്ക് സൊസൈറ്റിയിൽ നിർവാഹക സമിതി അംഗമായിരുന്നു. വിദ്യാരംഗം മാസികയുടെ പത്രാധിപ സമിതി അംഗം, സ്ഥലനാമ സമിതി സെക്രട്ടറി, പുനലൂർ ബാലൻ സ്മാരക സാഹിത്യ വേദി സെക്രട്ടറി എന്നീ നിലകളിൽ പ്രവർത്തിക്കുന്നു.

ഭാര്യ: കെ ഓമനഅമ്മ. മക്കൾ: പ്രസീദ, ഉണ്ണികൃഷ്ണൻ.

## കൃതികൾ
കൈരളി ചിൽഡ്രൻസ്‌ ബുക്ക്‌ട്രസ്‌റ്റിന്റെ മഹച്ചരിതമാലയിലെ മൂന്നു പുസ്‌തകങ്ങൾ, അടുപ്പവും അകൽച്ചയും (കഥ), കേരള സ്ഥലനാമകോശം (രണ്ടുവാല്യം), ഗ്രാമത്തിലേക്ക്‌ (ബാലസാഹിത്യം), ദ്രാവിഡം (വിവ.) പുനലൂർ ബാലൻ - പൗരുഷത്തിന്റെ ശക്തിഗാഥ, സരോജിനി നായിഡു ( ജീവചരിത്രം), പട്ടം ജി രാമചന്ദ്രൻ നായർ (ജീവചരിത്രം), പ്രൊഫസർ ജി ശങ്കരപ്പിള്ള (ജീവചരിത്രം), ഭാഷാശുദ്ധിയും ഭരണഭാഷയും, അഞ്ചു മുത്തശ്ശിക്കഥകൾ (ബാലസാഹിത്യം), കുട്ടികളുടെ വൈലോപ്പിള്ളി (ബാലസാഹിത്യം), മാഡം ഭിക്കാജി കാമ, വിജയലക്ഷ്മി പണ്ഡിറ്റ്, കമലാദേവി ചതോപാധ്യായ, ഇന്ദിരാഗാന്ധി എന്നിവരുടെ ജീവചരിത്രങ്ങൾ ( മഹച്ചരിതമാല), ആറ്റുകാൽ ദേവീ മാഹാത്മ്യം, പുനലൂർ ബാലന്റെ കാവ്യലോകം, പുനലൂർ ബാലൻ കാവ്യ സംസ്കൃതി, പഴവിള രമേശൻ - അണയാത്ത ജ്വാല ( സമ്പാദനം, പഠനം), പുതുശ്ശേരി രാമചന്ദ്രൻ -  കരുത്തിന്റെ മൊഴിത്തോറ്റം (സമ്പാദനം, പഠനം) 

## അവാർഡ്
ഏറ്റവും മികച്ച പ്രബന്ധ രചനയ്ക്കുള്ള സംസ്ഥാന സർക്കാരിന്റെ സംസ്‌കാര കേരളം അവാർഡ് (2003), ഫീച്ചർ രചനക്കുള്ള ആകാശവാണി ദേശീയ പുരസ്‌കാ 'രം, എൻ വി കൃഷ്ണവാരിയർ അവാർഡ്, പി കെ പരമേശ്വരൻ നായർ അവാർഡ്, ശ്രീകണ്ഠേശ്വരം പത്മനാഭപിള്ള സംസ്ഥാന അവാർഡ്, സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് അവാർഡ്, വായന പുരസ്കാരം, പട്ടം ജി രാമചന്ദ്രൻ നായർ സ്മാരക അവാർഡ് തുടങ്ങിയവ ലഭിച്ചിട്ടുണ്ട്. 

## അവലംബം

വർഗ്ഗം:1949-ൽ ജനിച്ചവർ

വർഗ്ഗം:ജൂലൈ 11-ന് ജനിച്ചവർ

വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:മലയാള ഗദ്യസാഹിത്യകാരന്മാർ
ബാലയുഗം

ലഘുചിത്രം|ബാലയുഗം
ജനയുഗം ഗ്രൂപ്പ് പ്രസിദ്ധീകരിച്ചിരുന്ന ഒരു ബാലമാസികയാണ് **ബാലയുഗം**. കാമ്പിശ്ശേരി കരുണാകരനായിരുന്നു പത്രാധിപർ. 

മനോരമ ബാലരമ എന്ന കുട്ടികൾക്കായുള്ള പ്രസിദ്ധീകരണം തുടങ്ങുന്നതിനു മുൻപായി ഒരു ബാലപ്രസിദ്ധീകരണം തുടങ്ങണമെന്ന സി. അച്യുതമേനോന്റെ ആശയത്തിൽ നിന്നാണ് ഈ പ്രസിദ്ധീകരണം ആരംഭിച്ചത്. തുടക്കത്തിൽ യേശുദാസൻ പത്രാധിപരായിരുന്നു. ആർട്ടിസ്റ്റ് ഗോപാലൻ, കാർട്ടൂണിസ്റ്റ് ജി.സോമനാഥൻ എന്നിവരായിരുന്നു ചിത്രകാരൻമാർ. കൊല്ലം ജില്ലയിലെ കടപ്പാക്കടയിൽ നിന്നാണ് പ്രസിദ്ധീകരണം ആരംഭിച്ചത്.

## അവലംബം

വർഗ്ഗം:ബാലമാസികകൾ
വർഗ്ഗം:കമ്മ്യൂണിസ്റ്റ് പാർട്ടി ഓഫ് ഇന്ത്യ